ועדת החינוך, התרבות והספורט, כנסת 18, פרוטוקול מספר 260, 2010-07-14 08:30

זבולון אורלב: בוקר טוב.

זבולון אורלב: אני פותח את ישיבת ועדת החינוך, התרבות והספורט.

זבולון אורלב: על סדר-היום: הצעת חוק ההתייעלות הכלכלית (תיקוני חקיקה ליישום התכנית הכלכלית לשנים 2009 ו-2010), התשס"ט-2009, פרק ט"ו, ספורט, הכנה לקריאה שנייה ושלישית.

זבולון אורלב: על פי הידברות מוקדמת אנחנו מתכוונים לאשר היום את החוק לקריאה שנייה ושלישית מלבד התחולה.

זבולון אורלב: זאת מטרתנו לכן הקדמתי את הישיבה כדי שיהיה לנו מספיק זמן.

זבולון אורלב: אצטרך להיות נוקשה בעניין זכות הדיבור כדי שפיליבסטר כזה או אחר יעכב את אישור החוק.

זבולון אורלב: מירב, אני מציע שתתחילי לקרוא את החוק.

זבולון אורלב: הטכניקה היא כזאת: מירב קוראת ובסוף כל סעיף נשמע את ההערות במידה ויהיו ואם לא, אנחנו מתקדמים הלאה.

מירב ישראלי: "בחוק הספורט, לפני סעיף 1 יבוא: פרק א': הגדרות" תיקון סעיף 1 2.

מירב ישראלי: בסעיף 1 לחוק העיקרי, אחרי ההגדרה "מוסד מוכר" יבוא: "המועצה" – המועצה הלאומית לספורט שהוקמה לפי סעיף 17א; "המועצה להסדר ההימורים בספורט" – המועצה שהוקמה לפי סעיף 1 לחוק להסדר ההימורים בספורט, התשכ"ז-1967.

מירב ישראלי: "המועצה הציבורית לקידום ספורט הנשים בישראל" – המועצה שהוקמה לפי החלטת הממשלה 3416 מיום י' באדר ב' התשס"ח (21 במרס 2005); "הקצבה מיוחדת" – סכום שנקבע בהיתר שניתן למפעל הפיס לפי סעיף 231(א)(2) לחוק העונשין, התשל"ז-1977, שהוא הקצבה מיוחדת לתחום הספורט; "הוועדה הציבורית" – הוועדה הציבורית שמונתה לפי סעיף 17ג(א); "מתקן ספורט" – מיתקן המשמש או המיועד לשמש לפעילות ספורט; "תכנית המיתקנים הלאומית" – תכנית לאומית לבנייה ולשדרוג של מתקני ספורט בישראל שנקבעה לפי סעיף 17ה'; "השרים – השרה ושר האוצר".

מירב ישראלי: "יתרת ההכנסות" – כהגדרתה בסעיף 9 לחוק להסדר ההימורים בספורט, התשכ"ז-1967.

מירב ישראלי: "

זבולון אורלב: האם יש הערות לסעיף 1 ולסעיף 2 יש הערות.

שי שני: אני יו"ר איגוד הכדורסל.

שי שני: בחוק במקורו, מפעל הפיס, מה משמעות של הסעיף שכתוב פה.

זבולון אורלב: כרגע זה סעיף הגדרות.

זבולון אורלב: כלומר, כשיהיה כתוב בחוק ,הקצבה מיוחדת" הכוונה לסכום שנקבע בהיתר.

זבולון אורלב: אין הערות לסעיפים 1 ו-2.

מירב ישראלי: "הוספת כותרת פרק ב' לפני סעיף 2 לחוק העיקרי יבוא: "פרק ב' הסדרת הספורט".

מירב ישראלי: יש פה תיקון של סעיפים 15 עד 17, במקום "חוק זה" יבוא "פרק זה".

מירב ישראלי: "הוספת פרק ג': המועצה הלאומית לספורט 7.

מירב ישראלי: אחרי סעיף 17 לחוק העיקרי יבוא: "פרק ג': המועצה הלאומית לספורט".

מירב ישראלי: עכשיו אנחנו נכנסים לתוכן החוק.

זבולון אורלב: אין הערות לסעיפים 3, 4, 5 ו-6.

זבולון אורלב: סיימנו ואנחנו ממשיכים לפרק ג', סעיף ו'.

מירב ישראלי: "המועצה הלאומית לספורט 17א.

מירב ישראלי: מוקמת בזה המועצה הלאומית לספורט.

מירב ישראלי: תפקידי המועצה – לייעץ לשרה בעניין קביעת מדיניות כוללת וארוכת טווח בתחום הספורט; לייעץ לשרה בעניין קביעת סדרי העדיפויות להשקעת משאבים בתחום הספורט, לרבות השקעות בפיתוח תשתית אנושית בספורט ותשתית לפעילות ספורט הישגי".

מירב ישראלי: הסיפה זה באמת משהו חדש.

ראובן קוגן: הסיפה יורדת.

ראובן קוגן: אחרי המילה "ספורט" תבוא נקודה.

ראובן קוגן: "לפיתוח תשתית אנושית בספורט"

זבולון אורלב: "לפיתוח תשתית אנושית בספורט".

זבולון אורלב: המילים "ותשתית לפעילות ספורט הישגי" בסעיף 16ב(2) נמחקו.

זבולון אורלב: מוחקים את 4 המילים האחרונות.

מירב ישראלי: יש דגש מיוחד על העניין הזה?

זבולון אורלב: לא.

זבולון אורלב: הלאה.

מירב ישראלי: "3.

מירב ישראלי: לקבוע, בהתחשב בהמלצות הוועדה הציבורית, ובאישור השרה, אמות מידה לתמיכה באגודות ספורט, בארגוני ספורט, במועדוני ספורט, בהתאחדויות באיגודים; לייעץ לשרים בעניין קביעת תכנית המתקנים הלאומית.

מירב ישראלי: "

זבולון אורלב: כתוב שרה.

זבולון אורלב: אם יתמנה שר יצטרכו לשנות את החוק?

לימור לבנת: לא.

קריאה: אפשר לציין בסוף שהכוונה לזכר או לנקבה.

לימור לבנת: ובלבד שבכל החוקים האחרים יהיה כתוב "הכוונה היא גם לשר וגם לשרה".

מירב ישראלי: אנחנו נתייעץ בעניין.

לימור לבנת: אני עמדתי ל-כך שיהיה כתוב השרה.

זבולון אורלב: את יכולה לדרוש, הנסחית של הכנסת קובעת בסופו של דבר.

לימור לבנת: אני באמת רוצה - - -

זבולון אורלב: זה כתוב.

זבולון אורלב: אני לא יודע אם זה עובר עם הנסחית, יש אחידות בניסוח.

יורם ארנשטיין: אני מנכ"ל מרכז הפועל.

יורם ארנשטיין: סיכמנו פה שיהיה רשום "בהתאחדויות ספורט ואיגודי ספורט".

יורם ארנשטיין: אני מדבר על 3.

מירב ישראלי: זה הגדרה בחוק, זה טכני.

אורי שפר: זה נכון.

אורי שפר: ההערה נכונה, יש לרשום אותה.

יורם ארנשטיין: או שתרשמו "כהגדרתה בחוק זה".

מירב ישראלי: אבל יש הגדרה, החוק לא צריך לכתוב, הוא לא צודק.

מירב ישראלי: "התאחדות ואיגוד לעניין ספורט – תאגיד שלא למטרות רווח".

מירב ישראלי: התאחדות ואיגוד זה ההגדרות.

מירב ישראלי: זה כתוב בהגדרות בחוק המקורי.

זבולון אורלב: בחוק המקורי ההגדרה של התאחדות ואיגוד לעניין ספורט "תאגיד שלא למטרות רווח המרכז והמייצג ענף וענפי ספורט בישראל ושמכירים בו הגופים הבינלאומיים המייצגים והמוכרים באותו ענף ספורט".

ראובן קוגן: זה פרק בתוך החוק.

יורם ארנשטיין: זה נכנס לחוק.

זבולון אורלב: כל מה שאנחנו קוראים הוא תחת ההגדרות, גם שקראנו בהתחלה וגם ההגדרות של חוק הספורט.

יורם ארנשטיין: אם כך לא היו צריכים להוסיף אגודות ספורט, אגודות ספורט ומועדוני ספורט.

מירב ישראלי: לכל הגופים האלה יש הגדרה בחוק.

מירב ישראלי: פשוט ההגדרה שלהם זה אגודת ספורט והגדרה של התאחדות ואיגוד זה התאחדות - - -

זבולון אורלב: יש הגדרה נפרדת לאגודת ספורט, יש הגדרה נפרדת לארגון ספורט ויש הגדרה נפרדת להתאחדות ואיגוד ספורט.

זבולון אורלב: יש שלוש הגדרות נפרדות.

לימור לבנת: מירב, למה כתוב התאחדות ואיגוד, לעניין ספורט?

מירב ישראלי: אבל לכל אורך החוק משתמשים במילים "התאחדות ואיגוד".

מירב ישראלי: המירכאות הן מסביב להתאחדות ואיגוד.

יורם ארנשטיין: זה לא נכון כי בסעיף 17ג(א) משתמשים בהתאחדויות ספורט ואיגודי ספורט.

מירב ישראלי: אז זאת טעות, נתקן את זה.

לימור לבנת: לא, לא, אתם מדברים על שני דברים שונים.

לימור לבנת: אתם מתכוונים שצריך לתקן את זה בסעיף 17 ג' ואתה אומר שצריך לתקן את זה בסעיף 17ב(3).

מירב ישראלי: זה עניין של נוסח.

לימור לבנת: אתם מדברים פשוט בשתי שפות.

לימור לבנת: אתה מדבר על תיקון במקום שבו התכוונת עכשיו והם מדברים על תיקון במקום אחר.

לימור לבנת: אתם לא מדברים על אותו עניין.

לימור לבנת: לפחות שנדע על מה מדברים.

זבולון אורלב: חברים, אני רוצה לקצר.

זבולון אורלב: אין ספק שבסעיף 17ב ובסעיף 17ג אנחנו מתכוונים גם לכל מה שאמרת.

זבולון אורלב: השאלה היא שאלה ניסוחית.

זבולון אורלב: אנחנו אומרים לפרוטוקול שכוונתנו בסעיף 17ב(3) לכל תאגיד שלא למטרות רווח המרכז והמייצג ענף או ענפי ספורט בישראל, שמכירים בו הגופים הבינלאומיים המייצגים והמוכרים באותו ענף ספורט".

זבולון אורלב: אם תהיה מילה כך או מילה כך, זה עניין של ניסוח וזאת תקבע נסחית הכנסת.

לימור לבנת: בהמשך למה שאמר היושב ראש, אנחנו עוסקים כרגע בתיקון לחוק הספורט.

לימור לבנת: בחוק הספורט העיקרי יש הגדרות שמגדירות את זה במפורש.

מירב ישראלי: "4.

מירב ישראלי: לייעץ לשרים בעניין קביעת תכנית המתקנים הלאומית".

זבולון אורלב: אין הערות ל ל-17ב, חוץ מההערה שנשמעה ועשינו לגביה הבהרה מאוד ברורה.

זבולון אורלב: גם זה מאושר.

מירב ישראלי: "17ג.

מירב ישראלי: השרה בהתייעצות עם המועצה, תמנה ועדה ציבורית אשר תמליץ למועצה לעניין אמות המידה לחלוקת הסכומים ל: התאחדויות ספורט ואיגודי ספורט; לאגודות ספורט ומועדוני ספורט, כמשמעותם בחוק זה;" "כמשמעותן בחוק זה" לא צריך כי כאמור זה נכנס לחוק העיקרי.

יורם ארנשטיין: כאן נתקן את זה ונרשום התאחדויות ואיגודים.

מירב ישראלי: נכון.

מירב ישראלי: למה זה מחולק לשניים במקרה הזה ולא בשום מקום אחר בחוק?

ראובן קוגן: ככה זה בנוי, ההמלצות מתחלקות.

ראובן קוגן: גם כשמחלקים את הכספים הן מתחלקות בין ההתאחדויות.

מירב ישראלי: כלומר, יהיו אמות מידה לזה ואמות מידה לזה?

ראובן קוגן: יש שוני באמות המידה לשני סוגי ההתאגדויות האלה.

מירב ישראלי: הם לא יכולים לעשות אמות מידה שונות לאגודות ולמועדונים?

ראובן קוגן: זה כאילו מקשה אחת.

מירב ישראלי: יש חוסר אחידות בחוק, לכן אני שואלת.

הדס פרבר: אין לי בעיה שזה יהיה במשפט אחד.

הדס פרבר: לא חייבים להבין מזה שצריכים לעשות סט אחד של אמות מידה.

מירב ישראלי: כי כך זה כתוב במקומות האחרים.

מירב ישראלי: אחרת זה אומר שיש להם שני סטים של אמות מידה בלבד.

הדס פרבר: אי-אפשר לראות בזה שחייב להיות סט - - -

מירב ישראלי: אז אני מורידה את זה ועושה לכל אורך החוק אותו דבר.

הדס פרבר: אין בעיה.

זבולון אורלב: מ-1 ו-2 אנחנו עושים סט אחד.

מירב ישראלי: "ב.

מירב ישראלי: הוועדה תפעל בשים לב לשיקולים ספורטיביים; בשים לב להישגיות בספורט; וכן בשים לב לשיקולים חברתיים, לרבות תמיכה בספורט נשים, בספורט עממי, ספורט פר אולימפי ובפעולות ספורט באזורי עדיפות לאומית.

מירב ישראלי: "

מעוז טל: אני סגן יושב ראש אילת, הענפים הלא אולימפיים בישראל.

מעוז טל: אני מבקש להוסיף "ספורט לא אולימפי".

יורם ארנשטיין: אני חושב שזה מיותר כי גם הספורט האולימפי לא מופיע.

מירב ישראלי: הכוונה היא להעדפה על בסיס שיקולים חברתיים: פריפריה, דברים מהסוג הזה.

ראובן קוגן: אלה לא שיקולים של ספורט אלא שאלה שיקולים של חברה.

לימור לבנת: להיפך, כתוב "בשים לב לשיקולים ספורטיביים", זה כולל גם את אלה.

ראובן קוגן: זה בראשון, זה מה שנקרא ברישה.

רותם קמר: אני סמנכ"ל ההתאחדות לכדורגל.

רותם קמר: הייתי מבקש להוסיף בין שאר השיקולים נושא של פופולאריות וכמות דברים שהיו חלק מאמות המידה שבורוביץ דיבר עליהם.

רותם קמר: פה מדובר על הישגיות, מדובר על נושאים שוועדת בורוביץ דיברה עליהם ובהחלט כמות ופופולאריות אלה דברים שצריך להילקח בחשבון על-ידי הוועדה.

רותם קמר: אגב, הם נלקחו בחשבון על-ידי הוועדה הקודמת.

רותם קמר: אין שום סיבה שזה לא יירשם בחוק.

ראובן קוגן: אין בעיה שגם בוועדה שתהיה אחר-כך, זה יילקח בחשבון.

ראובן קוגן: אנחנו מדברים פה על חקיקה ומה שרשום בחוק.

ראובן קוגן: גם בחוק של המועצה להסדרים בהימורים הדברים האלה לא רשומים.

ראובן קוגן: ככל שתוקם וועדה - - -

רותם קמר: אבל גם אלה לא רשומים.

ראובן קוגן: אלה כן רשומים.

ראובן קוגן: אין בעיה עקרונית עם זה שוועדה ציבורית שתוקם תיקח בחשבון באמות המידה גם שיקולים של פופולאריות ותרומה אחרת לחברה ולספורט.

ראובן קוגן: אני לא חושב שזה נושא של חקיקה ראשית, לדבר על פופולאריות.

רותם קמר: אבל הישגיות לא מופיע בחקיקה ראשית.

ראובן קוגן: זה מופיע.

ראובן קוגן: לקחנו את הדברים שמופיעים בחוק המקורי על מנת לא ליצור פה דברים נוספים.

ראובן קוגן: את הדברים הנוספים שאתם מדברים עליהם, הם נלקחו בחשבון על-ידי הוועדות עצמן.

מירב ישראלי: "ג.

מירב ישראלי: בוועדה הציבורית יהיו 7 חברים" - - - "ובכללם היושב ראש" לא צריך כי כתוב "השרה תמנה את יושב ראש הוועדה הציבורית מקרב חברי המועצה שהם נציגי ציבור.

מירב ישראלי: ברור שזה פשוט מיותר.

ראובן קוגן: אבל זאת ועדה וזה מועצה, זה לא אותם גופים.

ראובן קוגן: מניין החברים הוא לעניין הוועדה הציבורית.

ראובן קוגן: היושב ראש הוא מקרב חברי המועצה שזה גוף אחר.

זבולון אורלב: אתה צודק.

מירב ישראלי: "ג.

מירב ישראלי: בוועדה הציבורית יהיו 7 חברים ובכללם היושב ראש והם יהיו בעלי מעמד בתחומי הספורט, האקדמיה, החברה והכלכלה.

מירב ישראלי: " אני לא יודע מה זה בעל מעמד בחברה.

ראובן קוגן: כלכלה זה לא הולך לבד, זה תמיד בא עם משהו.

מירב ישראלי: אז מדובר באדם שהוא חברה וכלכלה ביחד?

מירב ישראלי: איך אתה תחליט?

ראובן קוגן: כלכלה זה תחום במדעי החברה.

מירב ישראלי: לא כתוב פה "מדעי החברה", כתוב פה "אדם בעל מעמד בחברה".

ראובן קוגן: בתחום חברה וכלכלה, שזה התחום שמייחד בדרך-כלל את הדברים הכלכליים והחברתיים.

מירב ישראלי: אז בתחומי הספורט, אקדמיה, חברה וכלכלה.

זבולון אורלב: בסדר גמור.

מירב ישראלי: "ד.

מירב ישראלי: השרה תמנה את יושב ראש הוועדה הציבורית מקרב חברי המועצה שהם נציגי ציבור".

שני סרור: עד היום הוועדה הציבורית והשר היו ממנים אדם מבחוץ לגמרי.

שני סרור: השינוי הזה, מתוך המועצה, אני חושב שזה שינוי לא נכון.

שני סרור: למה זה שונה ולא השאירו את זה על כנו כאילו להביא מישהו שהוא מבחוץ, מה שנקרא "הכי נקי שבעולם, הכי שקוף", ולוקחים דווקא מישהו מהמועצה.

שני סרור: מדובר פה על יושב ראש המועצה הציבורית ולא על יושב ראש המועצה.

שני סרור: יושב ראש הוועדה הציבורית תמיד היה אדם חיצון מחוץ למועצה.

זבולון אורלב: פה מציעים אחרת.

שני סרור: השאלה אם זה הגיוני או לא.

שני סרור: לדעתי זה לא הגיוני.

זבולון אורלב: אני הבנתי שזה מוסכם.

אורי שפר: זה מוסכם על דעת כל הצדדים.

זבולון אורלב: הוא גם נציג ציבור, הוא עצמאי.

שני סרור: יש שם רק שני נציגי ציבור בסך-הכול.

זבולון אורלב: אחד מהם יהיה יושב ראש הוועדה.

שני סרור: אני חושב שזאת לאקונה שיהיה קשה להתמודד איתה בעתיד.

זבולון אורלב: אנחנו ממשיכים.

מירב ישראלי: "ה.

מירב ישראלי: חבר הוועדה הציבורית יתמנה לתקופת כהונה של ארבע שנים, וניתן לשוב ולמנותו לשתי תקופות כהונה רצופות נוספות שכל אחת מהן לא תעלה על שנתיים".

מירב ישראלי: למה עשיתם בסוף 4 ושנתיים?

מירב ישראלי: זה היה שינוי מהנוסח הקודם?

אורי שפר: הגענו למסקנה שמינוי של שנתיים הוא לא מספיק אופרטיבי.

ראובן קוגן: ארבע זה המחזור האולימפי.

אורי שפר: מירב, זה בהסכמה.

לימור לבנת: שנתיים זה מאוד קצר.

מירב ישראלי: אבל הנוספות זה בכל זאת שנתיים?

אורי שפר: כן.

אורי שפר: מירב, זה מוסכם.

מירב ישראלי: יש פה שינויים מהישיבה הקודמת.

מירב ישראלי: "ז.

מירב ישראלי: על חברי הוועדה הציבורית יחולו הוראות סעיפים 17ט, ו-17י, בשינויים המחויבים".

מירב ישראלי: זה צריך להיות (ז), (ח) ו-(ט).

מירב ישראלי: (י), זה סדרי עבודת המועצה, זה לא חל על החברים.

מירב ישראלי: סדרי העבודה זה לא חל על החבר, זה חל על המועצה.

מירב ישראלי: לזה התכוונתם, שהמועצה תקבע את סדרי דיוניה?

ראובן קוגן: כן.

מירב ישראלי: אז צריך להגיד את זה.

לימור לבנת: לא, זה הפסקת כהונת חבר המועצה.

לימור לבנת: את מתכוונת לסייגים למינוי וכהונה החבר המועצה?

מירב ישראלי: כן, זה חל.

ראובן קוגן: זה לא חל כי אין שם דבר כזה.

ראובן קוגן: בוועדה ציבורית אין נושא של חברות כפולה.

ראובן קוגן: מה שצריך להיות שם זה הנושא של סדרי עבודה והנושא של הפסקת כהונה.

זבולון אורלב: הפסקת כהונה זה 17ט.

ראובן קוגן: נכון.

ראובן קוגן: 17י זה גם בסדר.

מירב ישראלי: אבל זה על הוועדה ולא על חבריה.

מירב ישראלי: בעצם אנחנו אומרים שזה 17ט.

מירב ישראלי: את י' ננסח - - -

זבולון אורלב: יתווסף סעיף ז' חדש, שיהיה כנוסחו בהתאמה ל-17י.

זבולון אורלב: אין הערות נוספות ל-17ג.

זבולון אורלב: אנחנו מאשרים את 17ג.

צבי ורשביאק: אם יותר לי, אדוני היושב ראש.

צבי ורשביאק: לגבי סעיף ד', שי צודק.

צבי ורשביאק: אם ימנו כיושב ראש הוועדה הזאת אחד מחברי המועצה, באותו רגע אין לוועדה ערך כמעט מאחר שאוטומטית הועדה תאשר את מה שהיא תחליט.

צבי ורשביאק: בהחלט כפי שהיה קיים עד היום, השרה תמנה את מי שתמנה שלא מתוך חברי המועצה.

צבי ורשביאק: זה הרבה יותר טוב לטובת העניין.

צבי ורשביאק: זה ימנע אחר-כך הרבה ויכוחים.

יורם ארנשטיין: גם לשרה זה ייתן מרווח לשים אדם משכמו ומעלה שהוא לא מעורה - - -

זבולון אורלב: למה לא להגביל אותה שזה יהיה אחד מחברי המועצה?

יורם ארנשטיין: אורי, לא היינו ערים לזה.

יורם ארנשטיין: זאת האמת.

הדס פרבר: זה המודל שקיים, למשל, במועצת התרבות.

צבי ורשביאק: הכוח נמצא בידי השרה, השרה היא זאת שתקבע, אין בעיה עם זה.

שני סרור: ציבורית זה יותר נקי.

לימור לבנת: אני לא רואה בעיה עם ההערה הזאת ואני מוכנה לקבל אותה.

לימור לבנת: שמינוי יו"ר הוועדה הציבורית יהיה מינוי של איש ציבור ולאו דווקא מחברי הוועדה.

לימור לבנת: יהיה מינוי של איש ציבור ויכול שזה יהיה מבין חברי המועצה.

זבולון אורלב: השרה תמנה את יושב ראש הוועדה מקרב חברי הוועדה.

מירב ישראלי: אמרנו שחברי הוועדה כולם בעלי מעמד בתחום הספורט, האקדמיה, חברה וכלכלה ואחד מהם יהיה היו"ר.

זבולון אורלב: השרה תמנה את יושב ראש הוועדה מקרב חבריה.

זבולון אורלב: רבותי, אנחנו מאשרים את 17ג בכפוף להערות שהוסכמו כאן.

זבולון אורלב: סעיף 17ג מאושר.

מירב ישראלי: 17ג(ד) יהיה: "השרה תמנה את יושב ראש הוועדה הציבורית מקרב חבריה".

מירב ישראלי: "17ד.

מירב ישראלי: א.

מירב ישראלי: השרה רשאית לאשר את אמות המידה שגובשו ואושרו על-ידי המועצה לתמיכה באגודות ספורט, בארגוני ספורט, במועדוני ספורט, בהתאחדויות ובאיגודים לפי סעיף 17ב(3) (בחוק זה – אמות המידה).

מירב ישראלי: " אין פה הוראה לגבי פרסום.

מירב ישראלי: זה צריך להיות מפורסם.

זבולון אורלב: זה צריך להיות בסוף 17ד.

זבולון אורלב: אנחנו מוסיפים ב-17ד גם את חובת פרסום אמות המידה ברשומות.

מירב ישראלי: "ב.

מירב ישראלי: המועצה מיוזמתה, או לפי פניית השרה, תבחן את אמות המידה או חלק מהן מפעם לפעם, ולפחות אחת לחמש שנים; החליטה המועצה, בהתחשב בהמלצת הוועדה הציבורית כי יש לתקן את אמות המידה, יחולו הוראות סעיף קטן (א) בשינויים המחוייבים".

מירב ישראלי: אמות המידה יחייבו את המפורטים להלן: שרת התרבות והספורט, לעניין קביעת מבחני תמיכה המפורטים בסעיף 17ב(3) לפי סעיף 3א לחוק יסודות התקציב, התשמ"ה-1985 (בחוק זה – חוק יסודות התקציב); המועצה להסדר הימורים בספורט, לעניין חלוקת יתרת הכנסות".

מירב ישראלי: יש הגדרה של יתרת הכנסות בתחילת החוק.

זבולון אורלב: אין הערות ל-17ד, הסעיף מאושר.

מירב ישראלי: "תכנית המיתקנים הלאומית 17ה.

מירב ישראלי: א.

מירב ישראלי: המועצה באישור השרים תקבע תכנית לאומית ארוכת טווח לבנייה של מתקני ספורט חדשים ולשדרוג מתקני ספורט קיימים.

מירב ישראלי: ב.

מירב ישראלי: תכנית המיתקנים הלאומית לכלול, בין היתר: הקמת מתקני ספורט חדשים; סדרי עדיפויות ואמות מידה להקצאת משאבים להקמה ולשדרוג של מתקני ספורט; לעניין זה הקצאת משאבים" – לרבות באמצעות תמיכה, השתתפות בתקציב ובניית מתקנים; כללים לתקינות ובטיחות של מתקני ספורט, שיהיו הוראות התקנונים הרשמיים הנוהגים בגופים הבין לאומיים המוכרים בתחום מתחומי הספורט, והכללים שעליהם החליטו התאחדות או איגוד לפי התקנונים האמורים, בשינויים ובתנאים שאישרו השרים או מי שהם הסמיכו לכך (בחוק זה – כללי תקינות ובטיחות).

מירב ישראלי: המועצה ביוזמתה, או לפי פניית השרים, תבחן את תכנית המתקנים הלאומית מפעם לפעם, ולפחות אחת לחמש שנים;" נראה לי שצריך להתאים את הנוסח פה לנוסח של קודם.

מירב ישראלי: צריך להפנות לסעיף הרלוונטי: "המועצה ביוזמתה או לפי פניית שרים, תבחן את תכנית המתקנים הלאומית מפעם לפעם ולפחות אחת לחמש שנים.

מירב ישראלי: החליטה המועצה כי יש לתקן את אמות המידה, יחולו הוראות סעיף קטן" - - -

זבולון אורלב: בסדר גמור.

זבולון אורלב: חשוב שגם אורי וגם הדס יעקבו.

שרית ישראלי: "ד.

שרית ישראלי: תכנית המתקנים הלאומית תחייב את המפורטים להלן: משרדי הממשלה; המועצה להסדר ההימורים בספורט, לעניין חלוקת יתרת ההכנסות; מפעל הפיס, לעניין הקצבות מיוחדות.

שני סרור: למה לא רשויות מקומיות?

מירב ישראלי: זאת היתה החלטת ממשלה.

שני סרור: הרי רשויות מקומיות, בסופו של דבר, זה גם כסף ציבורי.

ראובן קוגן: אנחנו מפרידים בין שלטון מרכזי לשלטון מקומי בעניין הזה.

ראובן קוגן: יש התלבטות, האם כל הכסף הציבורי צריך להיכלל בחקיקה ראשית, דהיינו בכספים של השלטון המרכזי, או ללכת גם לשלטון המקומי.

ראובן קוגן: בגלל רגישות העניין של כספי שלטון מקומי, זה יישאר ברמה הפדראלית.

זבולון אורלב: זה קצת מרחיק לכת.

זבולון אורלב: אם ראש עירייה, שהיא במקרה גם אישה, והיא אחת מערי החוף החליטה שתעודת הזהות של העיר שלה תהיה ספורט והיא משיגה תרומות למתקנים, אתה לא יכול להגביל את הדבר הזה.

זבולון אורלב: זה חלק מהאיזון הכוחות הדמוקרטי.

צבי ורשביאק: אבל אפשר לחייב רשות מקומית שתבנה לפי התקנים הבינלאומיים.

זבולון אורלב: כשנגיע לזה.

צבי ורשביאק: אנחנו כבר פה.

צבי ורשביאק: יש פה גם בנושא בטיחות וגם בנושא של תקן ספורטיבי.

צבי ורשביאק: שרשויות מקומיות לא יבנו מתקנים - - -

זבולון אורלב: אני רושם את ההערה שלך, כשנגיע לסוף של 17ה נדבר על זה.

אורי שפר: יש בעיה עם רשויות מקומיות כי הרבה רשויות בונות מתקנים שלא לצרכי הספורט התחרותי הישגי.

אורי שפר: הן בונות קנטרי קלאב – למשל, בנשר נבנה מתקן ב-80 מיליון שקלים.

אורי שפר: לרווחת האוכלוסייה.

אורי שפר: אם נעמוד על-כך שהמתקן שם ישרת את הספורט, כל הצורה של הסנטר שם ישתנה.

זבולון אורלב: השאלה, האם אתה לא רוצה שזה יהיה לפי התקנים.

זבולון אורלב: אם כבר בונים אולם כדורסל, אז שיהיה - - -

אורי שפר: למשל, אם אתה בונה בריכת שחיה ואתה רוצה שיהיו מגלשות למים, הבריכה הזאת לא יכולה לשרת את הספורט.

אורי שפר: אתה לא יכול למנוע את זה מהרשות המקומית.

אורי שפר: לפעמים הצרכים העממיים אינם עולים בקנה אחד עם הצרכים התחרותיים.

אורי שפר: אנחנו עושים את המירב.

זבולון אורלב: אז אתה מציע שבאותה עיר ייבנו שתי בריכות שחיה, אחת עם מגלשות והשנייה בלי?

אורי שפר: כן.

ראובן קוגן: לגבי הכסף.

ראובן קוגן: מכיוון שרוב המתקנים נבנים לבסוף במצ'ינגים כאלה ואחרים, בין הכסף הממשלתי לבין הכסף של הרשויות מקומיות ומפעל הפיס, ברגע שקבענו את הזרמים של הכסף הממשלתי, קרוב לוודאי שרוב הכסף של הרשויות המקומיות יסתדר לפי העניין הזה.

ראובן קוגן: לגבי הכללים של תקינות ובטיחות, זה נכון מה שאומר כאן.

ראובן קוגן: כל המתקנים צריכים להיות לפי כללי תקינות ובטיחות אבל על-מנת ליישם את זה, צריך לעשות תיקון לחוק התכנון והבנייה.

ראובן קוגן: יכול להיות שהשלב הבא, אחרי שהחוק הזה יאושר והדברים יקבעו, שרת הספורט תגיש תיקון לחוק התכנון והבנייה, על-מנת לחייב את הקמת המתקנים בכללי התקינות והבטיחות כפי שיקבעו השרים אז.

ראובן קוגן: אין כרגע שום יכולות וגם שום משמעות להביא תיקון כזה בחוק התכנון והבניה, שגם הוא עובר רפורמה, לפני שהדברים יסתדרו ברמה הזאת.

זבולון אורלב: נקווה שלא.

צבי ורשביאק: בכל זאת, אני רוצה שיהיו ערים, שאם אנחנו הולכים לבדוק, רוב מתקני הספורט היום בישראל לא עונים על הדרישות.

אורי שפר: לכן הכנסנו את זה וזה יהיה, זה נכון.

מירב ישראלי: צריך להבחין בין הנושא הספורטיבי לבין מה שכתבנו בסעיף קטן ז': "אין בהוראות סעיף זה לגרוע מהוראות כל דין הנוגע לתכנון, בניה, רישוי תקנות ובטיחות של מתקני ספורט".

מירב ישראלי: אלה הדינים הכלליים.

אורי שפר: זה נותן תשובה.

זבולון אורלב: אנחנו מקבלים את התשובה של ראובן ונמשיך הלאה.

זבולון אורלב: אנחנו בסעיף ה'.

מירב ישראלי: "ה.

מירב ישראלי: על אף האמור בסעיף קטן (ג), השרה רשאית, לאחר התייעצות עם המועצה, לאשר לגופים המפורטים בסעיף קטן (ד) להשתמש בתקציבם כדי לבנות מיתקנים חדשים, או לשדרג מתקנים קיימים, שלא כפי תכנית המיתקנים הלאומית, ובלבד שיעמדו בכללי התקינות והבטיחות.

מירב ישראלי: בדרך כלל, השרים שמאשרים הם גם אלה שיכולים להחריג.

מירב ישראלי: כן יש רק האישור של השרה?

ראובן קוגן: זה חוזר לשרים.

צבי ורשביאק: אדוני היושב ראש.

צבי ורשביאק: בסעיף ה' יש הרבה "מוקשים".

צבי ורשביאק: מה שעשינו בחוק הזה זה לאגם את כל התקציבים לטובת הספורט.

צבי ורשביאק: מה שקורה פה, שמועצת ההימורים תעביר את הכסף שלה.

צבי ורשביאק: מפעל הפיס צריך להגיש תכנית אבל הוא יכול להגיש תכנית של 10 מיליון.

צבי ורשביאק: לגבי משרדי ממשלה ציינו את משרד השיכון, את המשרד לגמלאות, טענו שהם אלה שמביאים את הכסף.

צבי ורשביאק: אלף, אף אחד לא קובע כמה כסף הם יביאו.

צבי ורשביאק: מועצת ההימורים קבעה את הסכום.

צבי ורשביאק: להם אף אחד לא קבע את הסכום ויכול להיות שאנחנו מדברים על חצי מיליון שקל.

צבי ורשביאק: צריך לוודא שיש פה איזה סכום ממוצע של 5 שנים או 3 שנים אחרונות.

צבי ורשביאק: היום, כשמשרד השיכון בונה הוא לא שואל אף-אחד.

צבי ורשביאק: כשהוא יצטרך לשאול, הוא יגיד: אם אני צריך לשאול, אני לא מביא כסף ואני מעביר את זה למשהו אחר.

צבי ורשביאק: הנושא השני שקשור לכך הוא, שלמעשה אנחנו אומרים להם: למרות שיש מועצה עליונה ולמרות שיש תכנית, אתם רשאים בהתייעצות עם השרה או איך שזה מנוסח פה, לבנות איך שאתם רוצים.

צבי ורשביאק: אמנם לפי תכנית אבל איך שאתם רוצים.

צבי ורשביאק: לכן, לפי דעתי, סעיף ה' צריך לציין במקרים מיוחדים.

צבי ורשביאק: זאת אומרת שעל פי רוב הוא יצטרך לבנות על פי התכניות של המועצה העליונה, במקרים מיוחדים הוא יכול לבקש אישור אני מניח שהשרה תמליץ ותיתן לו.

צבי ורשביאק: דבר שני, צריך לציין את הסכומים כי אחרת זאת תהיה בדיחה, כי יהיה כתוב ולא יהיה גרוש.

זבולון אורלב: כמו שאתה יודע, סכומים לא נכתבים בחוקים אלא יש הבנות.

צבי ורשביאק: צריך להביא לפחות איזה מסמך הבנות.

זבולון אורלב: לגבי ההערה הראשונה שלך, כך אני מבין.

זבולון אורלב: אני נוטה אפילו לקבל את ההערה שלך.

זבולון אורלב: ברור לגמרי שיש כלל ויש יוצא מן הכלל.

זבולון אורלב: הכלל הוא, שכל המנויים בסעיף ג', מחויבים לבנות אך ורק לפי תכנית לאומית אחת.

זבולון אורלב: אבל, יש לעיתים חריגים.

זבולון אורלב: למשל, עירית נשר רוצה לבנות בריכה שהיא לא תהיה בריכה אולימפית כי היא הגיעה למסקנה שהיא לפעול יותר לרווחת.

זבולון אורלב: אז היא תצטרך לשכנע, אבל זה יהיה היוצא מן הכלל.

זבולון אורלב: אנחנו מתכוונים שסעיף ה' הוא היוצא מן הכלל?

ראובן קוגן: נכון.

זבולון אורלב: אז צריך לכתוב "על אף האמור בסעיף ג', השרה רשאית, במקרים מיוחדים".

אורי שפר: אתמול היה לנו דיון ארוך בסוגיה הזאת ואנחנו לא קיבלנו את עמדת ארגוני הספורט.

אורי שפר: אנחנו אמרנו שכל עוד משרדי הממשלה, או מי מהמפורטים בנוסח החוק, טוטו וינר או כל גוף שיש לו כסף, מבקש להכין תכנית חריגה, שני השרים יאשרו את זה.

זבולון אורלב: גם אתה אמרת תכנית חריגה.

אורי שפר: אנחנו אומרים שלא צריך להכניס את זה כי קודם כל זה מתקציבם, אז ברור שזה משהו נפרד.

יורם ארנשטיין: זה לא נפרד, זאת תכנית כוללת.

זבולון אורלב: אני אשאל שאלה.

זבולון אורלב: המועצה להסדר הימורים מחליטה להקצות 100% תקציב לבנייה.

זבולון אורלב: 5% היא רוצה להקצות לטובת התכנית הלאומית הכוללת ו-95% מהתקציב היא רוצה לבנות לבד והיא תבקש אישור לפי סעיף ה'.

זבולון אורלב: זה מה שהתכוונתם?

זבולון אורלב: אני הבנתי הפוך.

ראובן קוגן: ברור שלא.

ראובן קוגן: זה רק עניין של ניסוח.

ראובן קוגן: אין כאן שום ויכוח על המהות.

ראובן קוגן: ברור שברגע שהחוק הזה קם והמועצה קמה והתכנית הלאומית מאושרת כל המתקנים צריכים להיבנות לפי אמות המידה של המועצה הלאומית, כי כך צריך להיות.

ראובן קוגן: אני קצת בניגוד עניינים פה כי אני גם רכז של שיכון וגם של נגב גליל.

ראובן קוגן: החוק הזה הוא חריג מהבחינה הזאת כי הוא נכנס לשיקולים של שרים שהם לא שרי ספורט בפעילות השוטפת שלהם.

ראובן קוגן: היום ממשלה בונה מתקנים בהיקף של 130 מיליון שקל בשנה, חלקם מתקציב משרד הספורט, החלק הקטן, וחלקם היותר גדול מתקציבים של משרדי השיכון, נגב גליל ולפעמים זה גם גמלאים ומשרדים אחרים.

ראובן קוגן: כן, החוק הזה, שהוא חוק של שר הספורט, בא וקובע לשרים האלה, שלפי חוק יסוד הממשלה יש להם את העצמאות והסוברניות להחליט לגבי התקציבים שלהם, שבתחום הזה הם כפופים לשר אחר שהוא לא ראש ממשלה אלא הוא שר בדיוק כמוהם.

ראובן קוגן: לכן רצינו להיות פה עדינים בניסוח.

ראובן קוגן: רצינו להקפיד, וזה היה חשוב גם לארגוני הספורט וקיבלנו את עמדתם, שכל הסייג הזה שיכול לבוא, הוא יכול לבוא רק לבקשת הגופים האחרים, קרי, לבקשת השרים, מתקציב שהם אמורים להביא לתוך תכנית המתקנים.

צבי ורשביאק: אז אל תכניס אותם בכלל לכאן.

צבי ורשביאק: אל תכניס אותם לחוק.

ראובן קוגן: לא סיימתי.

ראובן קוגן: אם אני לא אכניס אותם לחוק הזה אני חוטא לכל המהות של החוק.

ראובן קוגן: כל הויכוח בינינו הוא, האם לכתוב "מקרים מיוחדים" או שזה ברור מאליו.

צבי ורשביאק: זה לא ברור מאליו.

ראובן קוגן: אני טוען שזה ברור מאליו מאחר והתהליך שכל שר יצטרך לעבור, באישורים גם אצל שרת הספורט וגם אצל שר האוצר, על-מנת להוציא לפועל בנייה של מתקן ספורט כזה או אחר, יביא את זה בפועל למצב שזה יקרה לעיתים מאוד מאוד רחוקות.

ראובן קוגן: לכן אני חושב, שעל-מנת לא לפגוע יתר על המידה, בכבודם של שרים אחרים, שממילא עכשיו הכפפנו אותם לשיקול דעתה - - -

זבולון אורלב: גם המועצה להסדרים.

צבי ורשיביאק: נציין שאנחנו שומרים על כבודם.

צבי ורשיביאק: אני לא מבין, איזה עניין של כבוד יש פה.

צבי ורשיביאק: יש פה עניין שצריך לציין שהכוונה למקרים מיוחדים.

צבי ורשיביאק: נורא מוזר, לא לכתוב את מה שמתכוונים.

אורי שפר: אנחנו למדנו מהמשפטנים, שזה הנוסח הכתוב.

אורי שפר: הנוסח הכתוב מלמד שאלה יהיו מקרים מיוחדים.

ראובן קוגן: כדי שזאת לא תהיה סתם אמירה, נכתוב שהבקשה תהיה מנימוקים שיפורטו.

ראובן קוגן: זה עושה את זה יותר מסודר וגם יקשה על השרים להגיד שהם סתם החליטו והם יצטרכו להסביר את הנימוקים.

ראובן קוגן: זה מה שיעשה את האיזון.

זבולון אורלב: בסדר גמור.

זבולון אורלב: ברגע שצריך לפרט נימוקים וזאת לא בקשה סתמית – יש נורמה ויש יציאה מהנורמה שאותה צריך לפרט.

שני סרור: יש פה שאלה נוספת.

שני סרור: למה כספי המועצה להסדר הימורים בספורט נכנסים גם לעניין סעיף ה'?

שני סרור: הרי ברור שכספי המועצה להסדר הימורים בספורט יכולים ללכת רק למתקני ספורט.

שני סרור: לא יעלה על הדעת שהכסף של המועצה – כדי להחריג בריכה עם מגלשה מכספי המועצה להסדר הימורים בספורט.

צבי ורשביאק: כפי שהוסבר לנו, הכוונה היא רק לגבי למשרדי ממשלה.

אורי שפר: נכון.

שני סרור: אבל הכניסו לך פה גם את כספי המועצה.

צבי ורשביאק: הכוונה היא אך ורק למשרדי הממשלה, כך לפחות הוסבר לנו.

ראובן קוגן: זה מועצה וזה גם של מפעל הפיס לענייני הקצאות מיוחדות.

שני סרור: מפעל הפיס בסדר, אבל כספי המועצה זה רק לכספי הספורט.

צבי ורשביאק: רק ב-3, רק משרדי הממשלה.

לימור לבנת: זה רק משרדי הממשלה.

ראובן קוגן: ומפעל הפיס.

זבולון אורלב: אנחנו מחריגים מסעיף ה' את המועצה להסדר הימורים.

זבולון אורלב: עשינו פה שני תיקונים.

זבולון אורלב: אלף, מנימוקים שיפורטו.

זבולון אורלב: בית, החרגנו את המועצה להימורים וזה חזר להיות השרים.

מירב ישראלי: "ו.

מירב ישראלי: מפעל הפיס ידווח למועצה, עד לתום חודש מארץ בכל שנה, על תכנית העבודה שלו לאותה שנה לעניין הקצאת משאבים להקמה ולשדרוג של מתקני ספורט שלא מכספי ההקצבה המיוחדת".

זבולון אורלב: בחקיקה העברית יהיו תאריכים עבריים.

זבולון אורלב: זה יהיה עד לתום חודש אדר ובשנה מעוברת אדר ב'.

זבולון אורלב: אין הערות לסעיף ו'.

זבולון אורלב: מפעל הפיס הוזמן?

יהודית גידלי: הוא הוזמן לכל הישיבות הקודמות, אין סיבה שלא הוזמן גם לישיבה הזאת.

רונית תירוש: אני רוצה לשאול שאלה עקרונית.

רונית תירוש: נוקבים פה תאריכים של חודש מרץ בכל שנה.

רונית תירוש: הרי אחת הבעיות והחולאים של המדינה שלנו ושל האוצר, שבמרץ לא בהכרח אתה יודע מה התקציב שלך.

רונית תירוש: יש לי בעיה באופן עקרוני עם כך שנוקבים שבכל שנה במרץ יודיע על תכנית עבודה כזאת או אחרת.

רונית תירוש: זה בוודאי נכון לגבי משרדי ממשלה, מפני שאני לא זוכרת בשנים האחרונות שאישרו תקציב בזמן, כך שבמרץ ידעת להתחייב לתכנית ועמדת בה.

רונית תירוש: עכשיו מסבים את תשומת לבי שמדובר בסעיף ו' למפעל הפיס, ועדיין אני אומרת שההערה שלי רלוונטית כי גם משרד הפיס כפוף לאוצר בכל מיני הזרמות תקציבים.

זבולון אורלב: חובה על פי חוק, של כל הגופים האלה, לקבוע את תקציבם לפני תחילת שנת תקציב.

זבולון אורלב: לכן זה לא עולה על הדעת שאנחנו נסדר חוקים על-פי אלה שלא הולכים לפי החוק.

רונית תירוש: אני אומרת שהאוצר הוא זה שמעכב את התקציבים מכל גוף שהוא.

ראובן קוגן: מפעל הפיס חי מכספי הגרלות ולא מהקצבות של המדינה.

רונית תירוש: נכון, אבל הוא בדין ודברים כל שנה איזה הגרלות אתם מאשרים לו ולפיכך הוא יכול לצפות את ההכנסות שלו ועל פי לקבוע או לבנות תכנית.

זבולון אורלב: בכל זאת צריכים לקבוע מועד שבו משרד הפיס צריך לפרסם את התכנית.

רונית תירוש: אני חושבת שמרץ זה תאריך זה לא ריאלי, על-פי ההתנהלות של משרד האוצר או הממשלה.

אורי שפר: מה את מציעה?

רונית תירוש: הייתי נותנת עוד איזה פרק זמן.

רונית תירוש: במדינה מתוקנת מאשרים תכנית ובמרץ אתה יודע לדווח.

רונית תירוש: אבל במדינה שלנו, אני לא זוכרת – עוד בהיותי מנכ"לית, במרץ לא ידעתי איפה אני חיה מבחינה תקציבית.

רונית תירוש: משרד הפיס כן סמוך על שולחנכם באישור הגרלות.

ראובן קוגן: יש עכשיו תקציב דו-שנתי.

ראובן קוגן: בתקציב המדינה יש הערכה ועד סוף מרץ צריך לאשר את התקציב.

ראובן קוגן: הרבה פעמים הוא כן מנוצל ולפעמים לא.

ראובן קוגן: לעניין מפעל הפיס, שהוא פועל מתוקף היתר של שר האוצר, שבדרך-כלל הוא ל-4 שנים – ההיתר האחרון נחתם ב-2007 והוא מסתיים ב-2011.

ראובן קוגן: מפעל הפיס כמו כל תאגיד סטטוטורי, כמו גם הטוטו, מחויב להגיש את התקציב שלו - - -

רונית תירוש: אחת ל-4 שנים הוא מקבל אישור תקציב?

ראובן קוגן: ההיתר של משרד הפיס, נכון להיום, הוא ל-4 שנים.

ראובן קוגן: ההיתר הבא הוא ב-2011.

ראובן קוגן: אני מאמין שגם לתקופה של שנה כי לוקח זמן לגופים להתארגן.

ראובן קוגן: גם הטוטו וגם מפעל הפיס וגם כל גוף סטטוטורי אחר מחויב להגיש את התקציב שלו לאישור שר האוצר לפני תום שנת הכספים השוטפת ואין שום סיבה שבין ינואר, שהתקציב אושר, על-ידי החברה, לבין מרץ, שזה בדרך כלל התקופה של תכניות עבודה, הנושא הזה לא יהיה מוכן.

מירב ישראלי: "ז.

מירב ישראלי: אין בהוראות סעיף זה כדי לקרוע והראות כל דין הנוגע לתכנון, בניה, רישוי, תקינות ובטיחות של מתקני ספורט".

זבולון אורלב: למעט ההערות שנשמעו והתקבלו אנחנו מאשרים את סעיף 17ה.

מירב ישראלי: אתה רוצה להתייחס לנושא של ההתייעצות?

מירב ישראלי: כתוב פה שזה מחייב את משרדי הממשלה.

מירב ישראלי: סעיף ד' בעמוד 5.

זבולון אורלב: אנחנו ב-17ה סעיף קטן (3)(ד): "תכנית המתקנים הלאומית המפורטים.

זבולון אורלב: .", אנחנו רוצים להוסיף כאן: "בהתייעצות עם השרים הנוגעים בדבר".

זבולון אורלב: שר שיש לו תקנה תקציבית שלא יקבל את זה בפקס אלא שתהיה לו הזדמנות ושיתייעצו איתו.

זבולון אורלב: בסופו של דבר המועצה המחליטה אבל לפחות שתהיה התייעצות כדי שהשר ידע מה קורה תחת שלטונות.

זבולון אורלב: אני רוצה לומר.

זבולון אורלב: הסיטואציה שלנו היא מאוד פשוטה.

זבולון אורלב: לשר, שהוא לא שר הספורט, יש תקנה תקציבית.

זבולון אורלב: בתקנה התקציבית הזאת הוא יכול לבנות.

זבולון אורלב: משרד השיכון, לדוגמה, לפי מה שכתוב פה, בכלל לא שואלים אותו, אין לו מה לומר, אין לו אפילו זכות מחאה, פשוט מכתיבים לו.

זבולון אורלב: זה בלתי מתקבל על הדעת כי סותר את העיקרון ששר ממונה על התקציב שלו.

זבולון אורלב: אבל, אנחנו בכל זאת רוצים תכנית לאומית, אז אנחנו אומרים שתהיה תכנית לאומית ומועצה קובעת והשרה קובעת אלא, שלפחות תיתנו הזדמנות לשר, שיש לו את התקנה התקציבית, להשמיע את קולו.

זבולון אורלב: לא חייבים לשמוע בקולו אבל צריך לשמוע את קולו.

מירב ישראלי: נאמר כאן גם קודם על העניין של אי שיתוף פעולה של ריקון התקנה התקציבית.

לימור לבנת: אולי נשמע את עמדת משרד המשפטים.

יעקב פרידברג: מה שאמר היו"ר משקף את עמדתנו.

לימור לבנת: רק רגע אחד.

לימור לבנת: בהמשך החוק בסעיף 17יג בעמוד 9, על פי החלטת משרד המשפטים נדרשנו להקים ועדה בדיוק לעניין זה וגם להעביר את זה במחליטים בממשלה, ועדה בין משרדית שתייעץ למועצה לעניין מתקני הספורט עם נציגים של כל אותם משרדים, וגם להעביר את זה במחליטים בממשלה.

לימור לבנת: האם התיקון כרגע בסעיף קטן ג' בעמוד 5, האם זה מייתר?

הדס פרבר: זה מייתר את המחליטים.

הדס פרבר: אני חושבת שזה רעיון פה שתהיה פה איזו ועדה של המשרדים.

יעקב פרידברג: אני רואה את רשימת השרים.

יעקב פרידברג: אם מדובר בכל השרים הרלוונטיים, נראה לי שזה מייתר את ההערה הקודמת.

יעקב פרידברג: אולי עדיף ללכת במתווה הזה.

מירב ישראלי: לא, גם וגם.

ראובן קוגן: גם וגם אין טעם.

יעקב פרידברג: ממה שאמר היושב ראש, הבנתי שהמטרה היא ליידע את השר על זה שהולכים להתערב בסעיף התקציבי שלו.

יעקב פרידברג: הוועדה הבין משרדית שמדובר עליה פה, אולי תפעול בעקבות זאת.

מירב ישראלי: המועצה מגבשת המלצות והשרה מאשרת.

מירב ישראלי: לפני שהשרה מאשרת, לאחרי כל הפרוצדורה הזאת, היא צריכה להביא את זה לשר.

מירב ישראלי: השר צריך לדעת מה הולך להיות.

מירב ישראלי: זה גם יחסים בין שרים, זה לא עניין של פקידים.

ראובן קוגן: היחסים בין השרים לא מוסדרים בחקיקה ראשית.

מירב ישראלי: אם אתה לא שם פה התייעצות, לאורה אין לו שום מעמד.

לימור לבנת: אז למה צריך ועדה?

מירב ישראלי: מבחינתי אפשר להוריד את הוועדה.

מירב ישראלי: אולי תבררו עם משרד המשפטים, מי אמר את זה.

יעקב פרידברג: את העמדה הזאת אני לא מכיר.

לימור לבנת: שאלה להדס.

לימור לבנת: ההחלטה שעל פיה צריך להעביר מחליטים בממשלה היא של משרד המשפטים?

הדס פרבר: הדרישה הזאת היתה בזמנו ממירב ואחרי זה נתמכה גם - - -

מירב ישראלי: אני אמרתי לכם שצריך שיהיה אישור ממשלה לדבר הזה.

לימור לבנת: אז לא צריך כאן אישור ממשלה אם זה מופיע בחוק?

מירב ישראלי: שמשרד המשפטים יגיד.

זבולון אורלב: הוא אישר את זה קודם.

זבולון אורלב: תחת שר פועלות הרבה מאוד ועדות ואני רואה סיטואציה שיושבת הוועדה הזאת והשר בכלל לא יודע מזה.

זבולון אורלב: יום אחד הוא מוצא שהתקבלו כל מיני החלטות והוא בכלל לא מודע לדבר הזה.

זבולון אורלב: אני מעדיף שזה יהיה בהתייעצות עם השרים הנוגעים בדבר ולייתר את כל עניין הוועדה הזאת.

מירב ישראלי: זה גם מצב מוזר שוועדה של פקידים מייעצת למועצה ציבורית, זה צריך להיות הפוך.

זבולון אורלב: לכן אני מציע לקבל את הדבר הזה ואז לא צריך את כל הפרוצדורה הזאת.

לימור לבנת: אפשר לקרוא את הניסוח?

מירב ישראלי: אנחנו ננסח את זה.

מירב ישראלי: כשהשרה מאשרת, היא צריכה להתייעץ.

זבולון אורלב: הניסוח המדויק ייקבע בתיאום בין היועצת המשפטית של הוועדה עם היועצת המשפטית של משרד התרבות ומשרד המשפטים.

זבולון אורלב: שלושתם ינסחו את הסעיף.

זבולון אורלב: העיקרון הוא שלפני שהשרה מאשרת היא חייבת להתייעץ עם השר הנוגע בדבר.

יעקב פרידברג: אני מבקש רשות לעזוב את הדיון.

זבולון אורלב: אני מוכן לקדם חוקים בלי אף אחד מהנוכחים כאן, זה אפילו נוח לי יותר.

זבולון אורלב: סיכמנו ואנחנו מייתרים את 17יג.

זבולון אורלב: אנחנו מאשרים את 17ה וכל התיקונים והחלטנו לייתר ולמחוק מהחוק את 17יג.

מירב ישראלי: "הרכב המועצה.

מירב ישראלי: 17ו במועצה יהיו תשעה עשר חברים שימנו השרים כמפורט להלן: שלושה עובדי המדינה שהם עובדי משרד התרבות והספורט; שני עובדי המדינה שהם עובדי משרד האוצר עובד המדינה שהוא עובד משרד המשפטים; שלושה נציגי הוועד האולימפי; נציג המועצה להסדר הימורים בספורט מבין נציגי הציבור המכהנים בה; נציג מבין הרשויות המקומיות או נבחריהן; נציג המועצה הציבורית לקידום ספורט הנשים בישראל; נציג איל"ת – התאחדות ישראלית לספורט תחרותי לא אולימפי; נציג התאחדות לספורט נכים; נציג איגוד הכדורסל; נציג ההתאחדות לכדורגל; שני נציגי ציבור בעלי רקע בתחום הספורט, שאחד מהם נציג מתחום הספורט למקומות עבודה; נציג ציבור בעל רקע בחברה וכלכלה.

רונית תירוש: אני לא רוצה לקנטר וגם לא להרגיז את ורשביאק, אבל למה צריכים 3.

רונית תירוש: אני רואה את המינונים כאן.

זבולון אורלב: כי זה מה שהוסכם.

זבולון אורלב: זה בגלל המשקל של הוועד האולימפי.

זבולון אורלב: בוועד האולימפי, כידוע לך, יושבים כולם.

רונית תירוש: אז אולי נוודא כמה דברים.

רונית תירוש: אלף, שיהיה שם ייצוג לאישה.

רונית תירוש: בית, מאחר ויש פה לענפים מסוימים, שלוקחים את מרבית הכסף, שזה הכדורגל והכדורסל, איך אני אוודא שגם ענפים אחרים מיוצגים בוועדה הזאת.

רונית תירוש: אפילו דרך הוועד האולימפי אבל אולי לנקוב בשמם של ענפים שגם דורשים או זקוקים לתקציבים.

רונית תירוש: הדבר הנוסף שאני רוצה לבקש.

רונית תירוש: בסעיף קטן 12, במסגרת שני נציגי ציבור, אחת תהיה אישה.

זבולון אורלב: עוד ההערות לגבי ההרכב?

רון בולוטין: אני המנכ"ל החדש של ההתאחדות לספורט נכים בוועד הפראלימפי.

רון בולוטין: אנחנו מבקשים לתקן בהצעת החוק את הייצוג של ספורט הנכים.

רון בולוטין: התראנו על-כך בדיון הקודם ואנחנו עומדים על דעתנו שיהיה נציג אחד להתאחדות לספורט נכים ונציג אחד לוועד הפראלימפי, שזה שתי אושיות נפרדות.

רון בולוטין: ההתאחדות לספורט נכים היא המקבילה לכל התאחדויות הספורט ואיגודי הספורט הענפיים בספורט הרגיל.

זבולון אורלב: אתה יכול לתת לי דוגמה שיש נציגות נפרדת במקומות אחרים בענייני הספורט?

רון בולוטין: גם ברמה התקציבית, אנחנו בסיום מהלך של השרה לימור לבנת שהובילה להכרה בתקצוב השווה והשוויוני גם להתאחדות לספורט נכים - - -

זבולון אורלב: מועצה של 19 חברים היא גם מידי גדולה.

אורי שפר: אני אנסה להסביר את הסוגיה.

אורי שפר: קודם כל, ישבנו שבועות רבים על המדוכה של ההרכב.

זבולון אורלב: רק רגע, נשמע קודם את ההערות.

יהושע גורא: אני מייצג במועצה להסדר ההימורים את ההתאחדות לספורט לישראל.

יהושע גורא: ההתאחדות לספורט ישראל מייצגת בעצם את רוב ענפי הספורט.

יהושע גורא: כל נושא הכרטוס, ועדות המשמעת, השופטים למיניהם, כל הגופים האלה היו מיוצגים במועצה להסדר הימורים עד כה.

יהושע גורא: משום מה, בתיקון האחרון, שבעצם הגיע עכשיו לשולחן, אנחנו בעצם לא מופיעים.

זבולון אורלב: בנוסח הקודם הייתם?

יהושע גורא: כן.

אורי שפר: לא של המועצה הלאומית.

אורי שפר: במועצה להסדר ההימורים יש לכם מקום.

זבולון אורלב: שאלתי האם בנוסח הראשון של החוק, הייתם?

יהושע גורא: לא.

לימור לבנת: אבקש להעיר לפני שאורי יסכם את הדברים.

זבולון אורלב: חשבתי שהבאתם לכאן צ'ולנט מוכן.

לימור לבנת: יש כמה הערות, שהן בהחלט היו מועילות והגבנו עליהן תוך כדי ישיבה.

לימור לבנת: זה לא היה פשוט הצ'ולנט הזה, אורי עשה פה עבודה רצינית ביותר יחד עם ראובן.

לימור לבנת: אני רוצה להתייחס קודם גם להערות של חברת הכנסת תירוש.

זבולון אורלב: לעניין של האישה, אגב, אני אומר לך מראש שאני מסכים.

מירב ישראלי: שרי מעירה שיש כאן חוק החברות הממשלתיות.

לימור לבנת: אבל היא לא מועילה מספיק.

לימור לבנת: אני רוצה להתייחס להערות של חברת הכנסת תירוש.

לימור לבנת: גם אני סברתי ששלושה נציגים לוועד האולימפי זה מינון גדול מידי בנסיבות האלה.

לימור לבנת: אבל, לאור ההסכמות שהגיעו אליהם, אני חושבת שאין כאן ברירה.

לימור לבנת: אבל, בהמשך להערותיה, אני חושבת שצריכים להוסיף כאן שני דברים.

לימור לבנת: אחד, בנוגע לייצוג של אישה משום שבחוק החברות הממשלתיות צריך ייצוג הולם של נשים.

לימור לבנת: ייצוג הולם של נשים הוא תמיד בעיה כאשר יש כאן הרכב כזה של המועצה.

לימור לבנת: כאשר מדובר פה על שלושה עובדי מדינה שהם עובדי משרד התרבות והספורט, אלה מינויים שלי ואני אדאג שיהיה כאן ייצוג הולם של נשים.

זבולון אורלב: יש לי הרגשה שצריך יהיה לדאוג שיהיה ייצוג הולם לגברים.

לימור לבנת: אני לא מתחייבת שיהיה ייצוג הולם של גברים.

לימור לבנת: אבל, ביחס לשני עובדי מדינה שהם עובדי משרד האוצר, אפשר לפנות לשר האוצר ולבקש שיהיה ייצוג הולם של נשים.

לימור לבנת: כשמדובר על עובד מדינה שהוא עובד משרד המשפטים, אין כאן שליטה על זה.

לימור לבנת: שלושה נציגי הוועד האולימפי, יכול הוועד האולימפי, לכאורה, למנות שלושה גברים ואין לנו שליטה על זה, אלא אם זה כתוב באופן מפורש בחוק.

לימור לבנת: אחר-כך, ועדת שפניץ לא תוכל שלא לאשר אם אין כאן את המינון הזה מכיוון שיש כאן נציג המועצה להסדר הימורים, ונציג מבין עובדי הרשויות המקומיות ונציג המועצה לקידום ספורט נשים, נציג אילת, נציג התאחדות ספורט נכים, נציג התאחדות לכדורגל ונציג להתאחדות הכדורסל ועוד כהנה וכהנה.

לימור לבנת: לכן, הצעתי היא לקבל את הצעתה של חברת הכנסת תירוש וגם בנושא של נציגי ציבור בעלי רקע בתחום הספורט וגם בנושא - - -

הדס פרבר: אלה מינויים שלך.

לימור לבנת: לכתוב באופן ברור שלפחות אחד מנציגי הוועד האולימפי תהיה אישה.

לימור לבנת: אני מציעה לקבל כאן עוד הערה של חברת הכנסת תירוש שהיא נכונה והטרידה מאוד מאוד.

לימור לבנת: שיהיה כתוב שאחד מהם יהיה נציג של הספורט האישי.

לימור לבנת: לא להיכנס פה לענף שבו מדובר אלא נציג של הספורט האישי.

לימור לבנת: יש כאן נציגות גם לכדורגל וגם לכדורסל בתוך הרכב המועצה כפי שכתוב בחוק.

לימור לבנת: אין כאן אף נציג לספורט האישי באשר הוא.

לימור לבנת: אני לא מציעה להיכנס, כאמור, לתחום.

רונית תירוש: אדוני היושב ראש.

רונית תירוש: ברוח הדברים, מאחר ואני סומכת על השרה שהיא תמנה נשים, אבל יכול להיות גם שר, אז אולי נכניס את זה גם לעובדי מדינה.

מירב ישראלי: הם לא חייבים לקבל כל נציג.

מירב ישראלי: אם אין ביטוי הולם, אז השרים עדיין יכולים להגיד שאין פה ביטוי הולם.

זבולון אורלב: הם יכולים להגיד לעובדי הרשויות המקומיות שהם רוצים נציגה?

מירב ישראלי: כן, הם יכולים לשחק עם זה.

מירב ישראלי: אחרת לסעיף 18א לחוק החברות הממשלתיות אין משמעות.

צבי ורשביאק: לגבי נציגה אישה, אני בהחלט בעד שזה יופיע בחוק.

צבי ורשביאק: רצוי שזה יהיה גם בשאר המשרדים.

צבי ורשביאק: לא מזמן היה שר, שהוא לא היה שרה - - - לגבי הנציג השני של הוועד האולימפי, דהיינו, ספורט אישי, אני מציע להוריד את זה כי הוועד האולימפי אמון לגבי כולם כולל הספורט האישי והוא דואג להם לא פחות מאשר כל אחד בשולחן הזה.

צבי ורשביאק: א ני חושב שזה יהיה די מעליב אם יחייבו אותנו.

רון בולוטין: אין פה ייצוג של הוועד הפר אולימפי.

זבולון אורלב: ההערה נשמעה.

רון בולוטין: רק לפני חודשיים היה פה דיון שאתה הובלת, לתקצוב שווה של הוועד הפראלימפי.

רון בולוטין: אין פה ייצוג.

ראובן קוגן: עד היום זה 100% שיפור.

רותם קמר: אני מההתאחדות לכדורגל.

רותם קמר: בחוק המועצה להסדר הימורים בספורט היה לנו נציג וגם פה יש נציג.

רותם קמר: אני חושב שעם ההגדלה של המועצה והוספה של נציגים אחרים, הכוח של הכדורגל הולך ויורד במועצה.

רותם קמר: כמו שאתם יודעים, בסופו של דבר הכדורגל הוא מקור ההכנסה הגדול.

רותם קמר: אמנם אנחנו במיעוט פה, אבל אין ספק שבמועצה, מכיוון שאנחנו אלה שמזרימים ומייצרים את הכסף, אני חושב שנכון יהיה עוד נציג.

לימור לבנת: בחוק הקודם היו 18 חברי מועצה ועכשיו יש 19.

רותם קמר: סליחה, הוועד האולימפי הוסיפו לו אחד והוא היה כתוב בחוק הקודם.

רותם קמר: אני חושב שיש מקום להוסיף אחד גם להתאחדות לכדורגל.

רונית תירוש: אני רוצה להציע.

רונית תירוש: אני זוכרת את הויכוחים באולימפיאדות בין האולימפי לפר אולימפי, בגלל מיעוט תקציבים ובגלל הצורך להישען על משאבים של הוועד האולימפי, שלא כל-כך שיתף פעולה עם הפר אולימפי.

רונית תירוש: השאלה אם לא יהיה נכון, גם כדי להרגיע את המועצה להסדר הימורים בספורט, להקטין את הוועד האולימפי לשניים ולהוסיף על חשבון את הפר אולימפי.

רונית תירוש: כלומר, שני אולימפי ואחד פראולימפי.

לימור לבנת: יש שינוי דרמטי, השוויתי את התקציבים.

רונית תירוש: אבל מה יקרה עם יבוא מג'אדלה?

לימור לבנת: אם יבוא מג'אדלה אז אני לא אחראית לכלום, בכל התחומים.

רונית תירוש: אדוני, אני מבינה שאתה רוצה לסיים את החוק - - -

זבולון אורלב: אני רוצה ללכת לפי ההסכמות שהושגו ולתקן אותם גם כן בהסכמה.

רונית תירוש: בסדר, אבל מאחר ותהיתי מדוע שלושה, אז אפשר להקטין ולהכניס פר אולימפי.

זבולון אורלב: אני מצהיר בפניך שאני לא הייתי חלק מההתייעצויות האלה ולא הגיתי משהו.

זבולון אורלב: הם הביאו דבר ואמרו שעל זה יש הסכמה.

רון בולוטין: הם לא התייעצו איתנו.

זבולון אורלב: נתתי לך רשות דיבור פעמיים ונדמה לי ששאלתי אותך אם סיימת וענית בחיוב, אז תואיל.

אורי שפר: אני נפגשתי גם עם דני בן אבו, יושב ראש התאחדות הנכים.

אורי שפר: אם אינני טועה, הוא גם יושב ראש הוועד הפר אולימפי.

אורי שפר: למדנו את הנושא וקיימנו דיונים במשך שבועות ארוכים על הרכב הוועדה.

אורי שפר: אני חושב שמצאנו את האיזונים והבלמים הנכונים.

אורי שפר: אני מבקש להזכיר שנכון להיום, במועצה להסדר הימורים אין ייצוג לנכים.

אורי שפר: במועצה הלאומית יש נציגות לנכים.

אורי שפר: אנחנו עשינו תיקונים נוספים.

אורי שפר: אנחנו דרשנו שיהיה ייצוג למועצה לקידום ספורט נשים במועצה הלאומית.

אורי שפר: להזכירכם, גם למועצה לקידום ספורט נשים אין ייצוג במועצה להסדר ההימורים.

אורי שפר: אנחנו ביקשנו לעשות סדר בעניין הזה ואני חושב, רון, שמצאנו את המשקל הראוי.

אורי שפר: גם אם נוסיף לכך את העובדה שתודה לאל היקף מספר הספורטאים הנכים בישראל נמצא בירידה, ובכל מקרה, אין להשוות אותו לספורטאים הבריאים, מבחינת המספרים ומבחינת האיגודים המפעילים את הספורטאים הבריאים.

אורי שפר: אנחנו הבאנו היום מוצר, דהיינו, הרכב הוועדה, שהוא מקובל על הוועד האולימפי וגם הוועד האולימפי, אם יורשה לי לומר, חושב שזה לא ההרכב האופטימאלי.

אורי שפר: הבאנו הרכב, שלדעת מרכזי הספורט, כל אחד מהם חושב שגם הוא נפגע ממשהו.

אורי שפר: כשהגענו למסקנה שכל אחד מאיתנו לא כל-כך מרוצה, כנראה שהגענו לאופטימום הנכון ולאיזון הנכון.

אורי שפר: אני חושב ומציע לוועדה לקבל את ההרכב, שהוא מוסכם על ארגוני הספורט.

זבולון אורלב: אתה לא מתכוון לסוגיה של שילוב נשים.

אורי שפר: ממש לא.

זבולון אורלב: צבי, יש לי שאלה אליך.

זבולון אורלב: אני מבין אותך ואני מבין אלה שנותן כבוד לוועד האולימפי.

זבולון אורלב: מה עוד שאם נאשר היום את החוק בקריאה שנייה ושלישית, כנראה אנחנו נביא היום לקריאה טרומית את חוק ההכנות האולימפיות.

צבי ורשביאק: זה ברכה.

זבולון אורלב: בזה מגיעה ברכה גם לשרת התרבות והספורט וגם לרכז תרבות וספורט, שיושב איתנו כאן, ראובן קוגן, שבלעדיהם, אי-אפשר היה להביא את זה וגם להם מגיעה תודה.

זבולון אורלב: לכן, אני מבין אותך כשאתה אומר שניתן כבוד לוועד האולימפי כי הוא יודע מה להחליט.

זבולון אורלב: אני שואל אותך, מאחר ויש רצון שלפחות יהיה נציג של הספורט האישי, האם אנחנו יכולים לקבל הצהרה ממך לפרוטוקול, שאחד הנציגים יהיה מהספורט האישי?

צבי ורשביאק: בהחלט כן.

זבולון אורלב: רונית, אני מציע שנשאיר את הניסוח כפי שהוא, אבל נציג הוועד האולימפי יצהיר פה לפרוטוקול שאחד משלושת הנציגים יהיה תמיד נציג הספורט האישי.

זבולון אורלב: האם מקובל עליך?

צבי ורשביאק: בהחלט.

שני סרור: אבל הוא לא לדורות יושב ראש הוועד האולימפי.

לימור לבנת: נכון, למה שזה לא יהיה בחקיקה?

רונית תירוש: מה זאת אומרת מקובל?

רונית תירוש: אנחנו מדברים על חקיקה, אנחנו לא מדברים בשיחות חולין.

זבולון אורלב: צבי, עכשיו השאלה הבאה יותר קשה.

זבולון אורלב: אם אתה מסכים למהות למה אתה לא מסכים שזה ייכתב בחוק?

צבי ורשביאק: מפני שאנחנו כפופים לוועד האולימפי הבינלאומי והממשלה לא יכולה להתערב בהחלטות כאלה של הוועד האולימפי.

רונית תירוש: אני לא מסכימה שאלה החלטות פנימיות של הוועד האולימפי.

רונית תירוש: אני חושבת שיש לנו אחריות כלפי הציבור הרחב והענפים השונים.

רונית תירוש: אני יודעת שמי שיש לו כוח הוא זה שמקבל ולא יכול להיות שהנושא של ספורט אישי לא יבוא לידי ביטוי גם בחקיקה.

צבי ורשביאק: אני חושב שיש פה טעות.

צבי ורשביאק: המועצה העליונה היא לא קובעת איך יחלקו את הכסף.

רונית תירוש: היא כן קובעת, היא מגישה לשר את ההקצאה התקציבית, את המשאבים ואת המתקנים.

צבי ורשביאק: יש ניסיון העבר.

צבי ורשביאק: השרה ממנה ועדה והוועדה הזאת היא שקובעת את אמות המידה.

צבי ורשביאק: ברגע שנקבעות אמות המידה, אף אחד לא יכול להתערב למי לתת יותר ולמי לתת פחות.

צבי ורשביאק: צריך לדאוג שבוועדה המייעצת שיהיה איש - - -

אורי שפר: בוועדה הציבורית.

רונית תירוש: אני קוראת את תפקידי המועצה.

צבי ורשביאק: אבל לבטח לא פה.

רונית תירוש: "תפקידי המועצה לייעץ לשרה בעניין קביעת מדיניות, לעניין קביעת סדרי עדיפויות להשקעת משאבים, בהתחשב בהמלצות הוועדה הציבורית.

רונית תירוש: ..

רונית תירוש: המועצה תקבע אמות מידה לתמיכה, בהתחשב בהמלצות הוועדה ובאישור השרה".

רונית תירוש: לכן אני חושבת שלא נמעיט בערך הכוח של המועצה ולכן אני חושבת – בוא, אנחנו לא מכופפים ידיים.

רונית תירוש: אנחנו מנסים לחשוב לדורות.

רונית תירוש: זה חוק נהדר וזה לדורות.

צבי ורשביאק: אני רוצה להסביר לך.

צבי ורשביאק: אלף לגבי חלוקת המשאבים, למועצה העליונה כמעט ואין השפעה.

צבי ורשביאק: לא אגיד שאין השפעה, אבל כמעט ואין השפעה.

צבי ורשביאק: מי שקובע זה קביעת אמות המידה, שנקבעות לפי אמות מידה מקצועיות.

צבי ורשביאק: כך היה עד היום ואני מקווה שכך זה ימשיך.

רונית תירוש: לא, אז אני לא הבנתי את הניסוח.

רונית תירוש: אני פונה ליועצת המשפטית.

רונית תירוש: נאמר פה כך: "תפקידי המועצה: 1.

רונית תירוש: לייעץ לשרה בעניין מדיניות.

רונית תירוש: 2.

רונית תירוש: לייעץ לשרה בעניין קביעת סדרי עדיפויות להשקעת משאבים.

רונית תירוש: 3.

רונית תירוש: לקבוע, בהתחשב בהמלצות הוועדה הציבורית ובאישור השרה, אמות מידה".

רונית תירוש: כלומר, לקבוע אמות מידה.

רונית תירוש: אז המועצה קובעת את אמות המידה.

צבי ורשביאק: לא, אמות המידה קובעת - - -

מירב ישראלי: לא, הוועדה הציבורית ממליצה, המועצה היא זאת שקובעת.

מירב ישראלי: המועצה קובעת, ואני צודקת.

מירב ישראלי: יש פסיקים וצריך לדעת לקרוא עם הפסיקים.

מירב ישראלי: המועצה קובעת אמות מידה.

זבולון אורלב: אני רוצה להציע את ההצעה הבאה.

זבולון אורלב: אנחנו מאשרים את הניסוח כמו שהוא ויש שתי פסקאות משנה.

זבולון אורלב: כלומר, יהיה סעיף ב'.

זבולון אורלב: 17ו(א) זה מי הם 19 החברים ועכשיו יהיה סעיף ב' וסעיף ג'.

זבולון אורלב: סעיף ב' יאמר: שלושת עובדי המדינה, שני עובדי המדינה, שלושת הנציגים של הוועד האולימפי, שני נציגי ציבור, יכללו אישה אחת לפחות.

זבולון אורלב: כלומר באותם גופים ששולחים יותר מנציג אחד, תהיה חובה שאחת מהן תהיה אישה.

זבולון אורלב: 1, 2, 4 ו-12.

זבולון אורלב: זה יהיה סעיף ב'.

זבולון אורלב: סעיף ג' יאמר שלפחות אחד מבין החברים יהיה נציג של הספורט האישי.

לימור לבנת: זה לא נוגע לוועד האולימפי, זאת אמירה כללית.

זבולון אורלב: זאת הערה כללית וזה נוגע לשרה.

זבולון אורלב: כשיבוא אליה הוועד האולימפי עם 3 מכדורגל, תבוא השרה ותאמר: סליחה, יש לי מחויבות.

זבולון אורלב: כך, מצד אחד, אנחנו שומרים על הכבוד של הוועד האולימפי, ומצד שני יש חובה על השרה.

מירב ישראלי: אם אני כותבת "ענפי הספורט האישי" זה ברור?

זבולון אורלב: כן.

זבולון אורלב: סיכמנו את 17ו עם שתי התוספות שהוסכמו.

מירב ישראלי: "סייגים למינוי וכהונה כחבר המועצה 17ז.

מירב ישראלי: לא ימונה ולא יכהן כחבר המועצה מי שמכהן כנושא משרה ביותר מגוף אחד מהגופים המנויים בסעיף 17ו (א)(4) עד (11) (בפרק זה – חברות כפולה) לעניין פרק זה, "נושא משרה" – כהגדרתו בחוק החברות, וכל עובד הכפוף לו במישרין.

מירב ישראלי: על אף האמור בסעיף קטן (א) חברות בוועד האולימפי כנציג איגוד או התאחדות לא תיחשב כחברות כפולה.

מירב ישראלי: "

זבולון אורלב: הערות?

שי שני: משום מה עשו מ-17ו(א)(4) ואינני מבין למה זה לא – אני אסביר.

שי שני: זה מתחיל מנציגי הספורט.

שי שני: כלומר, לצורך העניין, עובד מדינה יכול להיות חבר גם בטוטו וגם במועצה הלאומית ועוד ספורט לא.

שי שני: אני חושב שצריכה להיות פה אחידות ושזה יהיה שוויוני.

שי שני: כלומר, זה צריך לחול מ-17(א)(1).

אורי שפר: בעיקרון אני מסכים איתו, רק הסבירו לנו שהנושא הזה, לגבי עובדי מדינה, עובד אחרת על-פי חוק החברות הממשלתיות, אם אני הבנתי נכון.

רונית תירוש: אם זה לא נוגד, אז תשנו.

לימור לבנת: ההערה מקובלת עלינו.

ראובן קוגן: רק רגע.

ראובן קוגן: ברמת העיקרון אתה צודק וזה לכאורה לא תקין.

ראובן קוגן: אבל, עובדי המדינה הם בניגוד עניינים מובנה כל הזמן.

ראובן קוגן: בשביל זה הם עובדי מדינה והם מייצגים את המדינה.

ראובן קוגן: הם לא מייצגים גופים לא מסחריים או גופים אינטרסנטיים אחרים ולכן לגבי עובדי מדינה, הסדרי ניגודי העניינים הם הסדרים אחרים.

ראובן קוגן: אני לא חושב, לא במקרה ספציפי וגם לא במקרה אחר, אמורה להיות בעיה בעניין הזה.

ראובן קוגן: אני חושב שיש פסיקה של היועץ המשפטי לממשלה לגבי הסדרי ניגודי עניינים של עובדי מדינה בגופים מהסוג הזה והוא קבע שמאחר ועובד מדינה נמצא בניגוד עניינים מובנה כל הזמן, אין פה את העניין הזה.

מירב ישראלי: ראובן, בוא נמקד את זה.

מירב ישראלי: בין הגופים שבסעיף 17ו' איפה יכול להיות חבר עובד המדינה?

ראובן קוגן: לדעתי העניין היחיד זה ראש מנהל הספורט, שהוא גם עובד מדינה, הוא גם יכול להיות בטוטו וגם יכול להיות במועצה הלאומית.

ראובן קוגן: זה המקרי היחיד.

שי שני: יש גם עובדי מדינה שיכול להיות שחברים בהתאחדות ספורט נכים.

זבולון אורלב: אני חושב שההחרגה של עובד מדינה היא נכונה.

זבולון אורלב: אני אומר לך את זה כמי שעשה סיבוב של 360 מעלות, הן כעובד מדינה.

זבולון אורלב: כיוון שעובד מדינה מייצג משרד, מייצג מדיניות, הוא לא אדם פרטי.

זבולון אורלב: לכן אי-אפשר שיהיו שני ראשי רשות הספורט שאחד יושב פה ואחד יושב שם.

זבולון אורלב: ברגע שקבענו שהמדינה נמצאת בגוף הזה, אז זה לא משנה אם קוראים לו ראובן, שמעון או לוי.

זבולון אורלב: זה כבר לא משנה, כיוון שהוא מייצג מדיניות ולא את דעותיו הפרטיות.

זבולון אורלב: הוא מייצג מדיניות של משרד ושל מדינה.

זבולון אורלב: לכן ההחרגה הזאת היא החרגה מאו נכונה ומאוד טובה.

זבולון אורלב: אחרת, אם ראש רשות הספורט או רכז ספורט באגף התקציבים, או היועץ המשפטי של משרד הספורט, שהוא צריך לשבת בגופים שונים, יתברר שהוא לא יכול לשבת בגופים שונים ואז צריך לחלק את העבודה בין כמה אנשים.

זבולון אורלב: זאת טעות מאוד גדולה.

זבולון אורלב: לכן אני לא רואה כאן את הבעיה הזאת.

שי שני: באיגוד הכדורסל אני לא מייצג את דעתי הפרטית אלא את דעת הנהלת איגוד הכדורסל, שלצורך העניין היא הרגולאטור של הכדורסל בישראל.

שי שני: אותו דבר, בדיוק באותו משקולת אני גם מייצג את האינטרסים של הכדורסל בישראל בטוטו ואת האינטרסים של הכדורסל בישראל בוועד האולימפי, בדיוק כמו המדינה.

שי שני: אין לי בעיה לא עם אורי ולא עם נציג אגף התקציבים, לא זה העניין.

שי שני: העניין הוא, שיש פה משום החרגה שאנחנו אנשי הספורט נגועים בניגוד עניינים.

שי שני: הוא נגוע בניגוד עניינים כי זה מובנה ואני נגוע בניגוד עניינים כי אני בא מהספורט.

שי שני: זה לא מקובל.

זבולון אורלב: אין פה שום דבר נגד איגוד הספורט ונגד הספורט.

זבולון אורלב: בכל תחומי העבודה של המדינה, ברגע שמדובר על נציגים של עמותות או גופים ציבוריים, שהם אינם תאגידים על-פי חוק, יש ניגודי עניינים.

זבולון אורלב: ניגודי העניינים של עובדי המדינה, זה דבר שונה לחלוטין, כיוון שיש עליו פיקוח, יש עליו שר, יש עליו מנכ"ל , יש ועדות ויש מיליון ואחד דברים.

זבולון אורלב: לכן, אלה שתי מאטריות שונות לחלוטין.

זבולון אורלב: שי, שכנעתי אותך?

צבי ורשביאק: אני חושב שההערה של השרה היתה נכונה.

צבי ורשביאק: היא אמרה ששי צודק.

צבי ורשביאק: יכול להיות שגם אתה צודק.

צבי ורשביאק: לכן, לפחות, שתהיה פה הצהרה או משהו כזה, שלא יכהן אדם גם פה וגם פה.

ראובן קוגן: אבל עובד מדינה זה לא ככה.

ראובן קוגן: צריך עוד ראש מנהל.

זבולון אורלב: היא תומכת בדעתי.

לימור לבנת: בשנייה הראשונה חשבתי כך אבל במחשבה שנייה, כשחושבים על הדברים, יו"ר הוועדה שכנע אותי.

לימור לבנת: זה בלתי הגיוני באמת.

לימור לבנת: לא מדובר פה בניגוד עניינים.

לימור לבנת: בניגוד לגורמים אחרים שהם חיצוניים לעובדי מדינה, אז לא מדובר פה בחשש לניגוד עניינים משום סוג שהוא.

לימור לבנת: מאידך, בעלי תפקידים במנהל הספורט, למשל, לא יכול שהם יהיו מנועים מלהיות חברים.

צבי ורשביאק: גם וגם.

זבולון אורלב: ביחס להערה של מר גורא, אורי, אתה יכול להתייחס?

אורי שפר: אנחנו כולנו יודעים שההתאחדות לספורט זה לא גוף פעיל.

אורי שפר: יש בהתאחדות אמנם ניהול תקין על פי רשם העמותות אבל היא לא מנהלת את הספורט כפי שהיא ניהלה בעבר.

אורי שפר: היא נותנת איזה יעוץ משפטי כללי לכל גופי הספורט.

אורי שפר: גם זה הולך ומתאדה, כי הרבה מאוד איגודים מקימים היום בתי דין לעצמם.

אורי שפר: אנחנו הגענו למסקנה שהדבר לא יהיה נכון וראוי בנסיבות של הקמת מועצה לאומית לספורט.

אורי שפר: ככל שדעת המדינה קשורה לנושא, לדעתנו גם את ההתאחדות הזאת צריך לסגור.

אורי שפר: לדעתנו, בנסיבות הקיימות, לא צריך להביא נציג מהתאחדות שהיום היא לא מייצגת.

אורי שפר: אנחנו בהחלט מקבלים שהוועד האולימפי מייצג.

צבי ורשביאק: הוועד האולימפי מייצג אבל הוא לא יכול להגיע לבתי הדין של האיגודים הקטנים.

צבי ורשביאק: רבותיי, במידה ונחסל את ההתאחדות לספורט, התוצאה תהיה שכל איגוד קטן, שיש בו 20 או 25 ספורטאים, יקים לו בית דין.

צבי ורשביאק: אנחנו יודעים מה יהיו ערכו.

צבי ורשביאק: אותו דבר לגבי רישום ספורטאים ורישום תחרויות.

צבי ורשביאק: האיגודים הגדולים מסוגלים לעמוד בזה.

צבי ורשביאק: האיגודים ה קטנים לא יכולים לעמוד בזה.

זבולון אורלב: אנחנו לא מנהלים כרגע דיון לגבי ההתאחדות לספורט.

צבי ורשביאק: זאת היתה תשובה לאורי.

זבולון אורלב: אגב, אני בדעתך.

זבולון אורלב: אני חושב שצריכים לקיים את ההתאחדות.

זבולון אורלב: אם אתם רוצים לחסל, אני מציע שתקיימו דיון.

זבולון אורלב: אני לא מציע ככה, באין רואה, להחליט לחסל את ההתאחדות.

אורי שפר: לא אמרנו את זה.

זבולון אורלב: יהושע, אני נוטה לך, אבל הבעיה שלי היא ההסכמות שהתגבשו כאן.

זבולון אורלב: זה בניין כזה שאם אתה מזיז משהו אחד – נראה אם סוף החוק אם תהיה - - -

יהושע גורא: היתה התייעצות עם כולם.

יהושע גורא: אבל עם גוף שיושב שם, במועצה להסדר הימורים, איתנו לא דיברו, אף אחד לא דיבר איתנו.

אורי שפר: סליחה רגע.

אורי שפר: בזמן הדיונים צבי העלה את הנושא של נציג להתאחדות לספורט ובהחלט אמר את דברו וניסה לשכנע אותנו לנושא הזה.

זבולון אורלב: האם יש עוד גוף שחבר במועצה להימורים ולא חבר פה במועצה או שההתאחדות היא הגוף היחיד?

אורי שפר: אין דבר כזה.

זבולון אורלב: הם הגוף היחידי?

אורי שפר: כן.

יהושע גורא: יש גם את הענפים הגדולים שגם הם לא מקבלים ייצוג.

קריאה: לא היה להם ייצוג.

יהושע גורא: בחוק המועצה כתוב לגבי הענפים הגדולים.

יהושע גורא: זה לא קיים במועצה הלאומית.

זבולון אורלב: יהושע, נראה אם יש אפשרות להגיע להסכמה.

זבולון אורלב: אין הערות לסעיף 17ז.

זבולון אורלב: לא קיבלנו את ההערה של שי ואנחנו מאשרים את הסעיף בנוסח הקיים.

מירב ישראלי: "תקופת כהונת חבר המועצה 17ח.

מירב ישראלי: חבר המועצה יתמנה לתקופת כהונה של שלוש שנים, וניתן לשוב ולמנותו לשתי תקופות כהונה רצופות נוספות שכל אחת מהן לא תעלה על שלוש שנים.

זבולון אורלב: אין הערות לסעיף 17ח.

מירב ישראלי: "הפסקת כהונת חבר המועצה 17ט.

מירב ישראלי: חבר המועצה יחדל לכהן לפני תום התקופה שלה נתמנה בהתקיים אחת מאלה: התפטר במסירת כתב התפטרות לשרים; השרים רשאים לעכב את תוקף ההתפטרות לא יותר מחודש ימים".

מירב ישראלי: זאת הוראה מאוד חריגה.

מירב ישראלי: אני חושבת שזה בעייתי מאוד לעכב.

זבולון אורלב: מה זה הדבר הזה?

מירב ישראלי: צריך להוריד את זה.

זבולון אורלב: הוא רוצה להתפטר, אתם יכולים לעכב אותו?

זבולון אורלב: אתם יכולים רק לכתוב שההתפטרות תיכנס לתוקפה אחרי 48 שעות.

זבולון אורלב: אנחנו מוחקים את המשפט: "השרים רשאים לעכב את תוקף ההתפטרות לא יותר מחודש ימים".

מירב ישראלי: נעדר מארבע ישיבות רצופות של המועצה או משש ישיבות בתוך שנה, זולת אם השרים קבעו שהיתה סיבה מוצדקת להיעדרות; נבצר ממנו למלא תפקידו, והשרים לאחר התייעצות עם היועץ המשפטי לממשלה, הודיעו על-כך למועצה;" גם פה הסיפה היא חריגה, והשרים, לאחר התייעצות עם היועץ המשפטי לממשלה, יודיעו על-כך למועצה.

מירב ישראלי: אני חושבת שאפשר למחוק את זה.

זבולון אורלב: אנחנו מוחקים את המילים: "והשרים לאחר התייעצות עם היועץ המשפטי לממשלה, הודיעו על-כך למועצה".

זבולון אורלב: נראה לי שליועץ המשפטי לממשלה ולשרים יש מספיק עבודה.

מירב ישראלי: " הורשע בעבירה שמפאת חומרתה, מהותה או נסיבותיה, אין זה ראוי שהוא יכהן כחבר המועצה; נתמנה בהיותו עובד המדינה או עובד או חבר בגוף מהגופים המנויים בסעיף 17ו, וחדל מהיות עובד המדינה או עובד או חבר בגוף כאמור, אלא אם כן החליטו השרים אחרת; מה זאת אומרת "אלא אם כן החליטו השרים אחרת".

ראובן קוגן: הוא עובד מדינה כל-כך גדול בזכות עצמו - - -

מירב ישראלי: אז יש בעיה בהגדרה של חברי המועצה כי כתוב בחברי המועצה, עובד המדינה.

מירב ישראלי: זאת בעיה.

הדס פרבר: מי שמינה אותו יכול להחליט שהוא ימשיך להיות חבר גם אם הוא פרש.

מירב ישראלי: אבל לא עובד מדינה.

הדס פרבר: גם עובד מדינה.

מירב ישראלי: לא, זה לא נכון.

זבולון אורלב: כתוב בחוק שהוא צריך להיות מדינה.

הדס פרבר: זה די מקובל גם בגופים אחרים, שאם עובד פרש, לא בהכרח באותו יום הוא מפסיק להיות חבר.

הדס פרבר: אפשר גם להמשיך.

רונית תירוש: זה לא מקובל בכלל, זה לא הגיוני.

הדס פרבר: בדרך-כלל מאפשרים לפחות תקופת מעבר.

לימור לבנת: למה?

זבולון אורלב: קודם נתתי הרצאה לשי מה ההבדל בין עובד מדינה – עכשיו את מקלקלת לי את כל שיעור האזרחות שנתתי.

זבולון אורלב: הדס, אי-אפשר להחזיק את המקל משני קצותיו.

מירב ישראלי: אני מורידה את זה.

זבולון אורלב: זה יורד.

זבולון אורלב: אני רוצה לומר לפרוטוקול שמחקנו את המילים "אלא אם כן החליטו השרים אחרת".

מירב ישראלי: " נמצא כי נתקיימה בו אחת הנסיבות הפוסלות אותו להיות כשיר לכהונה או כי אין הוא ממלא כראוי את תפקידו; נתמנה לכהן כנושא משרה באחד מהגופים המנויים בסעיף 17ו(4) עד (11), נוסף על כהונתו כנושא משרה בגוף שמטעמו הוא נבחר לכהן במועצה;" הוא לא עומד בתנאי של החברות הכפולה.

מירב ישראלי: נפסקה כהונתו של חבר המועצה מכל סיבה שהיא, ימנו השרים, תוך שלושה חודשים, חבר מועצה אחר במקומו לפי הקבוע בסעיף 17ו ו-17ז.

מירב ישראלי: "

צבי ורשביאק: לעכב התפטרות זה חודש, אבל למנות זה קשה, זה שלושה חודשים.

ראובן קוגן: זה רוצה ללכת, זה רוצה לבוא, זה לא אותו דבר.

מירב ישראלי: " לא תופסק כהונתו של חבר המועצה לפי פסקאות (2),(3), (4) ו(6) לסעיף קטן (א), אלא לאחר שניתנה לו הזדמנות להשמיע את טענותיו בפני השרים.

מירב ישראלי: "

רונית תירוש: יש לי שאלה עקרונית.

רונית תירוש: במועצה להסדר הימורים בספורט היו מצבים שלא מונה חבר מטעם משרד האוצר, בעיקר, במשך שנה ויותר.

רונית תירוש: שם לא היה חוק שחייב את השר תוך שלושה חודשים?

ראובן קוגן: לא.

רונית תירוש: אז אין מצב שהשר יצמצם - - -

מירב ישראלי: הדס, נראה לי שאולי כדאי להוסיף סעיף של תוקף פעולות.

מירב ישראלי: "שתוקף פעולותיה לא ייפגע מחמת שהתפנה מקומו של".

זבולון אורלב: צודקת.

זבולון אורלב: מקובל שאנחנו אומרים שמועצה תמשיך לפעול ובפרט שרוב חבריה עדיין קיימים.

זבולון אורלב: אנחנו מוסיפים ל-17ט עוד פסקה שתאמר שהמועצה תהיה תקפה ובעלת כל הסמכויות ובלבד שרוב חבריה מכהן.

זבולון אורלב: אין הערות מעבר לתיקונים שעשינו.

זבולון אורלב: אני קובע ש-17ט מאושר.

מירב ישראלי: "סדרי עבודת המועצה.

מירב ישראלי: 17י.

מירב ישראלי: המועצה תקבע את סדרי עבודתה ודיוניה.

מירב ישראלי: "

זבולון אורלב: אין הערות לסעיף 17י, אני קובע שהסעיף מאושר.

מירב ישראלי: "מינוי יושב ראש המועצה וסגנו 17יא.

מירב ישראלי: השרה תמנה יושב ראש למועצה מבין חברי המועצה שהם נציגי ציבור וכן סגן יושב ראש המועצה מבין חברי המועצה".

צבי ורשביאק: אנחנו מציעים שהסגן יהיה מהספורט.

זבולון אורלב: כתוב מבין חברי המועצה.

צבי ורשביאק: את יושב הראש ממנה השרה.

צבי ורשביאק: אנחנו מציעים כבר לקבוע שהסגן יהיה מהספורט.

זבולון אורלב: למה שהסגן יהיה מהספורט?

צבי ורשביאק: עד כמה שאני זוכר המועצה הזאת עוסקת בספורט.

זבולון אורלב: אני הבנתי שהיושב ראש צריך להיות נציג ציבור.

זבולון אורלב: שיהיה מישהו שהוא חף מכל החשבונות הפנימיים.

זבולון אורלב: אותו דבר זה הסגן.

זבולון אורלב: הסגן הוא ממלא מקום.

זבולון אורלב: למה אתה צריך שהסגן יהיה מישהו עם חשבונות?

זבולון אורלב: יגידו: שמע, ההוא מהכדורגל, אז עושים לכדורגל.

זבולון אורלב: למה לך את זה?

זבולון אורלב: אותו רציונאל, שאתה רוצה שהיושב ראש יהיה מהציבור, חל גם על הסגן.

זבולון אורלב: תסביר לי מה אתה טועה.

זבולון אורלב: מעירה לי השרה כמו בחוק המועצה - - -

צבי ורשביאק: אני יכול לנאום שעתיים למה אתה צודק, ואני יכול לנאום שעתיים שאתה צודק.

צבי ורשביאק: אין סתירה בין שני הדברים.

זבולון אורלב: השארנו את זה כחופש פעולה לשרה.

זבולון אורלב: ברגע שכתבנו "מבין חברי המועצה", לא הגבלנו שזה יהיה נציג ציבור.

צבי ורשביאק: אני מקבל את דעתך.

זבולון אורלב: אנחנו מאשרים את 17יא.

מירב ישראלי: "מניין חוקי לקיום ישיבות המועצה 17יב.

מירב ישראלי: מניין חוקי לקיום ישיבות המועצה הוא עשרה מבין חברי המועצה ובהם היושב ראש או סגן היושב ראש; החלטות יתקבלו ברוב דעות המועצה; היו הדעות שקולות, תכריע דעתו של היושב ראש.

מירב ישראלי: "

זבולון אורלב: 17יב מאושר.

ראובן קוגן: 17א ירד.

זבולון אורלב: 17יג(א) נמחק.

זבולון אורלב: 17יג(ב) נקרא עכשיו.

זבולון אורלב: סעיף ב' הופך להיות סעיף א.

מירב ישראלי: "ועדות המועצה 17יג המועצה רשאית למנות ועדות מבין חבריה ותקבע את תחומי פעולתן ככל שלא נקבעו לפי חוק זה".

זבולון אורלב: אני מציע לצרף את הוועדה ב-17י.

מירב ישראלי: "תקציב המועצה 17יד.

מירב ישראלי: תקצוב המועצה השנתי ייקבע בתכנית נפרדת, במסגרת ההקצאה לתחום פעולה "מינהל ספורט" בסעיף תקציב משרד התרבות והסורט בחוק התקציב השנתי; לעניין זה, "תכנית", "תחום פעולה" ו"סעיף תקציב" – כהגדרתם בחוק תקציב שנתי, כמשמעותו בחוק יסודות התקציב, התשמ"ה-1985.

מירב ישראלי: השרה רשאית להחליט על תשלום גמול לבעלי תפקידים מסוימים מבין חברי המועצה או ועדות המשנה שלה בשיעור שייקבע והכול בהסכמת שר האוצר".

מירב ישראלי: כאן יש נוסח כללי.

מירב ישראלי: נדמה לי שהממונה על השכר.

ראובן קוגן: אישור הגמולים זה במתכונת דומה לזאת.

זבולון אורלב: אנחנו מאשרים את סעיף 17יד בניסוחו הקיים, אבל, בכל מה שקשור לשאלת הגמול לבעלי תפקידים ושאלת הסכמת האוצר, יהיה בנוסח המקובל שיוסכם בין היועצת המשפטית לבין נציג אגף התקציבים.

זבולון אורלב: סיכמנו, הרעיון הוא ברור.

זבולון אורלב: מותר לה לתת גמול וצריך את אישור האוצר.

זבולון אורלב: יש לזה נוסח.

צבי ורשביאק: במסגרת ההסכמות יש גם התחייבות של האוצר.

זבולון אורלב: זה לא פה.

זבולון אורלב: זה התקציב הפעולה.

זבולון אורלב: זה לא תקציב מבנה הספורט.

זבולון אורלב: אתה מדבר על התקציב של מבנה הספורט.

צבי ורשביאק: לי הסבירו שגם הנושא הזה של התקציב של המועצה כלול פה.

מירב ישראלי: זה רק תפקוד המועצה.

ראובן קוגן: זה רק תקציב הפעלה.

זבולון אורלב: אתה צריך להבחין בין שני דברים.

זבולון אורלב: המועצה צריכה תקציב פעולה שלה כדי שהיא תוכל לפעול.

זבולון אורלב: זה 17יד.

צבי ורשביאק: אם זה זה, אני מקבל.

זבולון אורלב: אני מודיע לפרוטוקול שזה הסעיף.

זבולון אורלב: מלבד זה, יש לנו נושא אחר, שאמרנו שאנחנו רוצים את חוק הספורט ובלבד שהמדינה נותנת כסף לתוך הקופה הכללי.

זבולון אורלב: אני מבטיח לך שלא אסיים את החוק ולא אביא אותו לאישור הוועדה לקריאה שנייה ושלישית, טרם יובהר הדבר הזה ויוסכם.

צבי ורשביאק: תודה.

מירב ישראלי: אני חוזרת רגע לסעיף הגמול.

מירב ישראלי: מכיוון שזה יכול להיות רק לבעלי תפקידים מסוימים, לפחות שיהיה החזר הוצאות.

זבולון אורלב: אני מקבל את התיקון.

זבולון אורלב: ב-17יד ההסכמה שלנו כוללת לא רק תשלום גמול לבעלי תפקידים מסוימים.

זבולון אורלב: גמול, הכוונה לשלם לו עבור ביטול הזמן או איזה שכר מסוים, אלא אנחנו מתכוונים גם שלשרה תהיה סמכות להחליט על החזר הוצאות של יתר חברי המועצה או ועדות המשנה, כשהיא מגיעה למסקנה שצריכים לתת החזר הוצאות.

זבולון אורלב: יש סוגיה של גמול ויש החזר של הוצאות ושני הדברים האלה יכנסו בנוסח לגבי מועצות ציבוריות.

מירב ישראלי: "הוספת כותרת פרק ד' לפני סעיף 18 לחוק העיקרי יבוא: "פרק ד': ביצוע ותקנות" תיקון חוק להסדר ההימורים בספורט בחוק להסדר ההימורים בספורט, התשכ"ז-1967 )

מירב ישראלי: להלן – חוק להסדר הימורים בספורט) – (2) בסעיף 4, במקום סעיף קטן (א) יבוא: במועצה יהיו אחד עשר חברים שימנו שר האוצר ושרת התרבות והספורט (בחוק זה – השרים) שחבריה הם: שני עובדי משרד האוצר; שני עובדי משרד התרבות והספורט; שלושה נציגי ציבור; נציג הוועד האולימפי; נציג ההתאחדות לכדורגל; נציג איגוד הכדורסל; נציג איל"ת;

זבולון אורלב: ב-17ו היה קודם כל עובדי המדינה שהם עובדי משרד התרבות והספורט.

זבולון אורלב: קודם כל זה חוק ספורט, אם אין לך התנגדות.

ראובן קוגן: אני אבדוק את זה עם שר האוצר ואני אעביר לו את עמדתך.

רונית תירוש: גם פה אני מבקשת שבכל מקום שיש יותר מאחד, תהיה אישה.

זבולון אורלב: אני מציע את אותו סעיף שקבענו לגבי המועצה, יהיה גם פה לגבי העניין של הנשים.

מירב ישראלי: שלושה זה נציגי ציבור.

רונית תירוש: בכל מקום שיש יותר מאחד, תהיה אישה אחת לפחות.

יהושע גורא: אותו דבר כפי שהיה בסיפור הקודם, גם כן.

יהושע גורא: ההתאחדות היתה בפנים ועכשיו היא שוב בחוץ.

יהושע גורא: בעצם חיסלו אותה כבר ושלבי החיסול יבוצעו כנראה בהמשך.

רון בולוטין: פה אין ייצוג לספורט הנכים ולא לספורט הפר אולימפי.

רון בולוטין: יש ייצוג לאיילת, לוועדת אולימפי, לאגודות ספורט ואין ייצוג לספורט הנכים.

אורי שפר: אני מבקש להדגיש, המועצה משנה את ייעודה.

אורי שפר: אם המועצה ממשיכה לעשות את אותו דבר, זה מייתר את המועצה הלאומית.

זבולון אורלב: היא תעשה דבר שונה אבל למה לשנות את ההרכב שלה?

אורי שפר: אם צריך שתי מועצות באותו הרכב, זה דופליקט.

אורי שפר: אנחנו ישבנו עם גופי הספורט והגענו להבנות שמספר החברים במועצה להסדר ההימורים בספורט ירד.

אורי שפר: כל אחד מהגופים הוריד את הנציגות בהתאמה.

אורי שפר: אני חוזר ואומר, אנחנו עשינו את זה ביחד עם המרכזים, יחד עם הוועד האולימפי.

זבולון אורלב: כלומר, כל מי שהיה לו נציג אחד בוטל?

אורי שפר: למשל, כל האיגודים הגדולים לא יהיה להם ייצוג יותר חוץ מכדורגל וכדורסל ואלה לא האיגודים הגדולים כמובנם בחוק.

צבי ורשביאק: אני חושב שאפשר להוסיף את איגוד הנכים ואת ההתאחדות לספורט ולא יקרה שום דבר למועצת ההימורים.

צבי ורשביאק: בסך הכול צריך לגייס כסף ושום אסון לא יקרה.

זבולון אורלב: אומרים לי כך.

זבולון אורלב: כרגע שמרו על הפרופורציה בין עובדי המדינה.

זבולון אורלב: יש כאן שלושה גופים, גוף אחד אלה עובדי המדינה, גוף שני זה נציגי ציבור וגוף שלישי אלה נציגי הספורט למיניהם.

זבולון אורלב: לנציגי הספורט ב-4, 5, 6 ו-7 יש 4 נציגים מתוך ה-11.

זבולון אורלב: אם הארבעה האלה רוצים לעשות סידור אחר ביניהם, שיעשו זאת כי כולם הצטמצמו.

זבולון אורלב: יש כאן בקשות לשניים.

זבולון אורלב: אומרים לי שאם אני אוסיף את השניים, נציג ספורט הנכים ונציג ההתאחדות, אז זה משנה את הפרופורציות וצריך להוסיף עוד מישהו מעובדי המדינה.

זבולון אורלב: אז יבוא האיגוד הזה והאיגוד הזה.

זבולון אורלב: האיגודים האחרים גם יתבעו נציגים?

רון בולוטין: גם הוועד האולימפי וגם ההתאחדות - - -

זבולון אורלב: אתם לא הייתם מיוצגים קודם.

רון בולוטין: אני דווקא מדבר עליהם, שהם מייצגים גם את איגודי הספורט הרגילים כך שאיגודי הספורט מיוצגים דרכם.

רון בולוטין: יש פה ייצוג לאיגודים הרגילים דרך שני המוסדות האלה.

רון בולוטין: אם יוסיפו את התאחדות הספורט ואת התאחדות ספורט נכים, גם איגודי הספורט מיוצגים על-ידי שני הגופים האלה.

ראובן קוגן: יש איזונים בתוך המועצה להסדר הימורים.

ראובן קוגן: הבעיה היא האיזון בין הממשלה לבין הספורט וזה רוב הויכוח שהיה במהלך השנה האחרונה.

ראובן קוגן: האיזון שהושג הוא ששמרנו על הפרופורציות של ספורט מדינה, כמו שיש כיום.

ראובן קוגן: שם זה היה 7 מול 7 ופה זה 4 מול 4.

ראובן קוגן: לא רצינו לנפח את המנגנון שאמור להביא את הכסף לעולם הספורט.

ראובן קוגן: אם רוצים לפתוח חזרה את כל ההרכבים האלה, אנחנו נצטרך להוסיף גם לעובדי מדינה כי הפרופורציה צריכה להישמר.

ראובן קוגן: כמו שאמר היושב ראש, רוצה עולם הספורט לעשות חושבים מחדש ולהתחיל בעולם הספורט מישהו אחר, זאת זכותם.

ראובן קוגן: אני חושב שאחרי שנה וכברת הדרך שעשינו כדאי להסתפק באותן הבנות שהושגו עד היום.

צבי ורשביאק: אני בהחלט חושב שצריך לשמור על זכויות של המדינה אבל באותה מידה צריך לדאוג לזכויות של ההתאחדות לספורט.

זבולון אורלב: הוא אומר שהסכמתם למבנה של 11 איש, 4 עובדי מדינה, 4 ספורט ו-3 נציגי ציבור.

זבולון אורלב: הוא אומר שלא תשבור את הפרופורציות האלה וגם הסכמת לזה.

זבולון אורלב: כמו שיש הסדר בין נציגי המדינה, שניים פה ושניים שם, תעשו הסדר ביניכם.

זבולון אורלב: אם נציגי הספורט יגיעו למסקנה שרוצים את השניים האלה, זה צריך לבוא על חשבון משהו אחר.

זבולון אורלב: אי-אפשר יהיה לתת 6 לספורט ו-4 לעובדי המדינה כי זה משנה את הפרופורציות שהיו קודם.

זבולון אורלב: זה מה שאומרים לכם.

לימור לבנת: המועצה להסדר הימורים הופכת מהגוף שהיא מהווה היום בעצם לגוף שיווקי בנקאי, אם תרצה.

לימור לבנת: היא הופכת לחלוטין לגוף מסוג אחר.

לימור לבנת: שני הענפים, שהם הענפים שמביאים את הכסף, הכדורגל וגם הכדורסל.

לימור לבנת: יתר הענפים הם לא ענפים שמביאים את הכסף לספורט.

לימור לבנת: משום כך יש גם צמצום.

לימור לבנת: מועצת ההימורים משנה את אופייה ואת דמותה.

זבולון אורלב: אנחנו נאשר לקריאה שנייה ושלישית את הנוסח כפי שהוא.

זבולון אורלב: אבל, גם בהסכמת האוצר והסכמת השרה, הואיל והיום אנחנו מאשרים את כל החוק, למעט סעיף התחולה.

זבולון אורלב: אם בבוא הזמן, כשנרצה לאשר את סעיף התחולה, כשהממשלה תבקש לאשר את סעיף התחולה כדי להעלות את זה למליאה ונקבל הצעה חדשה מארגוני הספורט לגבי חלוקה אחרת, תהיה הסכמה מצידנו לדון מחדש.

לימור לבנת: אני לא מסכימה לפתוח הכול מחדש.

לימור לבנת: אני גם לא אסכים לשלושה נציגים של הוועד האולימפי בהרכב של המועצה הלאומית.

לימור לבנת: אתה רוצה להתחיל הכול מהתחלה?

אורי שפר: כבוד היושב ראש, אנחנו לא היינו מגיעים לישיבה היום אלמלא היינו מגיעים עם ארגוני הספורט להסכמות על הנוסח בעיקרו, לרבות ההרכב של המועצה הלאומית ושל המועצה של הסדר ההימורים.

אורי שפר: לא היינו מגיעים לכאן.

זבולון אורלב: חברים, הואיל וזאת הצעת חוק ממשלתית ולא הצעת חוק פרטית שלי, אז זאת הצעת הממשלה.

זבולון אורלב: אנחנו נאשר את הצעת הממשלה, שכפי שמדווח כאן, היא מוסכמת עם ארגוני הספורט.

מירב ישראלי: עכשיו אנחנו מגיעים לתיקונים בחוק להסדר ההימורים בספורט.

מירב ישראלי: בסעיף קטן 9א(ב)(ב)(2), מוחקים את (2).

מירב ישראלי: הסעיף אומר כך: "שר החינוך התרבות והספורט, בהתייעצות עם המועצה ימנה ועדה ציבורית שתקבע באישור השר והמועצה, אמות מידה לחלוקת הסכומים" וזה השיקולים החברתיים שנכנסו.

זבולון אורלב: זה נמחק כיוון שיש לנו אמות מידה.

אורי שפר: נכון מאוד.

אורי שפר: בסעיף ב1(1) לחוק המועצה להסדר הימורים בספורט, אחרי המילים "סכום שתקבע" להוסיף את המילים "המועצה הלאומית".

מירב ישראלי: אולי תסבירו.

מירב ישראלי: התיקונים הם בעצם חוק הסדר הימורים בספורט.

ראובן קוגן: התיקון העקרוני זה התיקון החשוב.

ראובן קוגן: הרי הסמכויות של מדיניות עוברות בהצעת החוק הזאת, מהמועצה להסדר הימורים בספורט, שכאמור הופכת להיות הגוף שמגייס את הכספים לתחום הספורט וזה כל תפקידה יהיה.

ראובן קוגן: כל נושא המדיניות עובר למועצה הלאומית לספורט.

ראובן קוגן: היום סעיף 9ב(1) מטפל בחלוקת הכספים בהתאם לאותן אמות מידה שנקבעות היום במועצה להסדרי הימורים.

צבי ורשביאק: לא, זה ב2.

ראובן קוגן: סליחה, ב2, וכאמור מחר יקבעו במועצה הלאומית.

ראובן קוגן: לכן התיקונים שנעבור עליהם עכשיו באים ומתרגמים את המציאות של היום למציאות של מחר ומכפיפים את כל חלוקת הכספים של המועצה להסדר הימורים לאותן אמות מידה שנקבעו על-ידי המועצה הלאומית לספורט בסעיף 17ו.

זבולון אורלב: בעצם מתאימים את חוק המועצה להסדר הימורים לחוק המועצה החדש.

מירב ישראלי: אני רוצה להזכיר שבחוק שאנחנו מחוקקים עכשיו, בעצם למועצה יש שתי סמכויות.

מירב ישראלי: אחת, זה לגבי תמיכה באיגודים וכו'.

מירב ישראלי: הדבר השני, זה מתקנים, תקנית המתקנים הלאומית.

ראובן קוגן: שני הדברים מצוינים כאן.

מירב ישראלי: אני חושבת שכדאי להתאים את המינוחים כדי שלא יהיו אי הבנות.

מירב ישראלי: בעצם, מה שכתוב פה "סכום שתקבע בתשתיות יסוד בספורט ובמטרות נוספות כאמור בסעיף קטן א', כשזה ישמש לקידומם, לפיתוחם של תרבות הגוף החינוך הגופני והספורט בישראל".

מירב ישראלי: זה נשמע קצת יותר רחב.

מירב ישראלי: אני לא יודעת אם יש אי-התאמה בין סמכויות שתי המועצות והאם המועצה להסדר הימורים היום גם מחלקת כספים גם לדברים נוספים, מאבר לשני הדברים האלה.

ראובן קוגן: יש דבר אחד שבגלל זה אנחנו רוצים להשאיר את הנושא של "הנוספות" שהיום הן לא קבועות בצורה מפורשת, גם לא בחוק המועצה להסדר הימורים בספורט, ועדת קמא.

ראובן קוגן: היא מחלקת כספים, בין היתר, גם לוועדת האולימפי, ולכל אותם דברי שאנחנו רוצים להמשיך לתת להם כספים.

מירב ישראלי: אתה יוצר פה אי התאמה.

מירב ישראלי: בעצם אתה לא נותן את הסמכות הזאת למועצה אבל אתה קובע פה שהיא תחלק את הכסף.

מירב ישראלי: אולי את זה צריך להשאיר בכל זאת למועצה להסדר הימורים?

ראובן קוגן: איך שאנחנו רואים את הדברים, בסוף יהיה כסף שהמועצה הלאומית צריכה להחליט עליו ושהוא ילך לאותם הדברים שהולכים היום במסגרת ועדת קמא.

ראובן קוגן: המועצה להסדר הימורים בספורט תחלק את הכסף הזה בהתאם לאותן הקביעות שהמועצה הלאומית תקבע.

מירב ישראלי: אבל לא נתת למועצה הלאומית לספורט סמכות לקבוע אמות מידה לגבי הדברים שדיברת עליהם עכשיו.

ראובן קוגן: לפי הפרשנות המשפטית שאני קיבלתי, אם תבוא דרישה כזאת למועצה הלאומית לספורט, היא תוכל לעשות את זה.

ראובן קוגן: אני לא חושב שיש למישהו התנגדות שזה יישאר כמו שזה היום.

מירב ישראלי: זה בעייתי.

הדס פרבר: לא מחלקים כסף ממשלתי בלי קריטריונים.

מירב ישראלי: בסדר, אבל אם אתה רוצה שהמועצה הלאומית לספורט תחלק כסף, צריך שמישהו יקבע את הקריטריונים.

מירב ישראלי: את לא נתת לה את הסמכות לקבוע את הקריטריונים.

הדס פרבר: המועצה הלאומית לספורט קובעת מה החלוקה הפנימית.

מירב ישראלי: אז מי קובע את הקריטריונים?

הדס פרבר: המועצה להסדר הימורים.

מירב ישראלי: אז צריך להתאים את הנוסח לעניין הזה.

ראובן קוגן: העיקרון הוא כזה: הסכום שיוקצה לנושא הזה, המועצה הלאומית לספורט תקבע מה הסכום.

ראובן קוגן: את הדברים הפנימיים, אין בעיה שזה יישאר במסגרת המועצה להסדר הימורים, כמו שזה היום.

ראובן קוגן: הם מטפלים בזה גם היום ואין טעם להכניס את זה למיקרו ניהול של המועצה הלאומית.

זבולון אורלב: אם זאת המדיניות, שהיא נראית הגיונית, אז מה שצריך לעשות זה תיקון נוסח, שתהיה סמכות למועצה הלאומית לקבוע את הסכום שיוקצה למטרה הזאת והביצוע ימשיך להיות בידי המועצה הלאומית.

מירב ישראלי: זה עדיין משאיר את מי קובע אמות המידה.

מירב ישראלי: יש אמות מידה, יש סכום לפי אמות המידה ויש ביצוע.

מירב ישראלי: יש שלושה דברים.

זבולון אורלב: מי קובע את אמות המידה.

ראובן קוגן: את אמות המידה תקבע המועצה להסדר הימורים.

ראובן קוגן: זה "המיקרו מנג'מנט" שאנחנו לא רוצים שהמועצה הלאומית תיכנס לזה.

ראובן קוגן: היא תקבע את הסכום.

ראובן קוגן: זה הנישה שנשארת לה כדי להסתדר בתוך עצמה.

זבולון אורלב: אני רוצה לומר בצורה ברורה, לקראת הקריאה השנייה והשלישית.

זבולון אורלב: לגבי אותם תחומים שמטפלת ועדת קמא, שהם הספורט האולימפי לנכים, הוועד האולימפי, איילת, התאחדות בתי הספר, ספורט עממי וספורט סטודנטים - - -

מירב ישראלי: אנחנו לא מפרטים.

זבולון אורלב: אני אומר את זה לפרוטוקול.

זבולון אורלב: לגבי התחומים האלה, המועצה הלאומית תקבע את ההקצאה הכספית, מה התקציב שהיא מקצה לתחומים האלה.

זבולון אורלב: הביצוע, לרבות אמות המידה לחלוקת הסכומים האלה, ביצוע הסכומים, ימשיך להיות בידי המועצה להסדר הימורים בספורט.

מירב ישראלי: רציתי להגיד שתשאירו לנו את שיקול הדעת באיזה חוק לבצע את התיקון.

זבולון אורלב: הנוסח המדויק ייקבע בתיאום בין היועצת המשפטית לבין הלשכה המשפטית.

זבולון אורלב: אתם תעבדו יחד ואין צורך להביא את זה לכאן פעם נוספת.

זבולון אורלב: הנוסח המשפטי זה שאלה של ניסוח וזה לא עניין מהותי.

מירב ישראלי: אז זה תיקון חדש לסעיף ב1(1).

מירב ישראלי: תיקון נוסף, במקום סעיף (ב1)(2) שאמר "סכום שתקבע לחלוקה להתאחדויות ספורט ולאיגודי ספורט, בהתאם לאמות מידה שייקבע לעניין זה".

מירב ישראלי: זאת אומרת, בעבר אמות המידה היו בידי המועצה.

מירב ישראלי: במקום זה "סכום שתקבע המועצה הלאומית לספורט לחלוקה כתמיכה להתאחדויות ספורט ואיגודי ספורט".

מירב ישראלי: ההגדרות הן "התאחדויות" ו"איגוד", "בהתאם לאמות המידה שנקבעו בהתאם לסעיף 17ב לחוק הספורט".

מירב ישראלי: סעיף (ב1)(3): "סכום שתקבע המועצה הלאומית לאגודות ספורט ומועדוני ספורט בהתאם לאמות המידה שנקבעו בהתאם לסעיף 17ב.

מירב ישראלי: הסכומים יועברו ישירות לאגודות הספורט ולמועדוני הספורט ואולם, רשאי גוף כאמור, לבקש, כי ההעברה תיעשה לגביו בדרך אחרת".

מירב ישראלי: "אחרי סעיף קטן (ב1)(5) יבוא סעיף קטן (ב1)(6): סכום שתקבע המועצה הלאומית לספורט כהגדרתה בחוק הספורט, התשמ"ח-1988 (בפרק זה: המועצה לאומית לספורט) לחלוקה כתמיכה להקמה ושדרוג של מתקני הספורט, בהתאם לאמות המידה שנקבעו בהתאם לסעיף 17(ה) לחוק הספורט לצורך האמור לעיל המועצה תעביר למועצה הלאומית לספורט את הצעת התקציב, מייד עם אישורה על-ידי המועצה".

מירב ישראלי: רציתי לשאול: זה כל עניין הפרוצדורה.

מירב ישראלי: צריך אולי לעשות סעיף נפרד לגבי כל הסעיפים.

מירב ישראלי: המועצה הלאומית לספורט, כדי לקבוע את הסכומים, היא תצטרך לדעת מה קורה לגבי כלל הדברים ולא רק לגבי הסעיף הזה.

ראובן קוגן: יש לנו את הסעיף הזה ויש לנו את מפעל הפיס שדיברנו עליו קודם.

מירב ישראלי: לא רק לגבי הסכום לחלוקה כתמיכה להקמה ושדרוג, גם לעניין האיגודים היא תצטרך לדעת סכומים, לא?

ראובן קוגן: הרעיון פה שהצעות התקציב של המועצה להסדרי ההימורים, אחרי שזה מועבר לשרי הספורט והאוצר, זה יעבור גם למועצה הלאומית שזה יהיה התשתית.

מירב ישראלי: יכול להיות שלא שמתי לב.

מירב ישראלי: איפה הפרוצדורה של הצעת התקציב והעברתה לשרים בחוק הסדר הימורים?

מירב ישראלי: חייבים לעשות את זה מסודר.

ראובן קוגן: "המועצה תעביר למועצה הלאומית לספורט את הצעת התקציב מייד עם אישורה".

מירב ישראלי: אבל הצעת התקציב לא מוגדר פה.

מירב ישראלי: אנחנו צריכים בחוק לעשות פרוצדורה של הצעת תקציב.

ראובן קוגן: לא, הצעת תקציב של המועצה להסדר הימורים היא קבועה בתוך החוק.

מירב ישראלי: איפה זה?

ראובן קוגן: יש את סעיף 9, השרים מאשרים את הצעת התקציב.

מירב ישראלי: נראה אם זה רק עניין של ניסוח או שחסר כאן משהו.

ראובן קוגן: זה בעצם אישור התקציב של המועצה.

מירב ישראלי: אם כך, זאת לא הצעת תקציב.

ראובן קוגן: זאת הצעת תקציב אחרי האישור של השרים של הוועדה.

ראובן קוגן: אני לא רוצה לחכות לאישור ועדת הכספים.

מירב ישראלי: אבל אם הצעת תקציב לא תחפוף לתקציב?

ראובן קוגן: מה קורה שבכנסת - - -

מירב ישראלי: אבל המועצה צריכה לקבוע את הסכומים על סמך תקציב ברור, לא על-סמך הצעת התקציב.

ראובן קוגן: נכון, אבל פה אין ברירה אלא לקחת איזה סיכון מאחר ואני לא רוצה לחכות לאישור ועדת הכספים.

ראובן קוגן: הם יעשו התאמות תוך כדי, זה הרי אמות מידה, מכל אחד נוריד את החלק היחסי.

מירב ישראלי: אם כך, צריך ב-9ב לעשות תיקון.

מירב ישראלי: הצעת התקציב זאת בעצם ההצעה שמועברת לשרים עוד לפני ועדת כספים.

מירב ישראלי: אנחנו ננסח את זה אחר-כך.

מירב ישראלי: יכול להיות שצריך יהיה לעשות עוד התאמה.

מירב ישראלי: אתם תסמיכו אותנו בעניין הזה?

זבולון אורלב: אנחנו מסמיכים אתכם בתיקון של סעיף ד', לעשות את הניסוח שיתאים למהות שהסכמנו עליה.

זבולון אורלב: אנחנו סיימנו את 9.

זבולון אורלב: האם מעבר להערות שאושרו והוסכמו יש הערות?

זבולון אורלב: אין הערות.

זבולון אורלב: אני קובע שגם 9 מאושר.

מירב ישראלי: "תיקון חוק החברות הממשלתיות בחוק החברות הממשלתיות, התשל"ח-1975, בתוספת השנייה, אחרי פרט (23) יבוא: "(24) המועצה הלאומית לספורט שהוקמה מכוח חוק הספורט, התשמ"ח-1988".

מירב ישראלי: אני מזכירה, שחוק החברות הממשלתיות, סעיף 60א רבתי מחיל הוראות מסוימות לגבי מינויים על המועצות שמפורטות בתוספת.

מירב ישראלי: גם, למשל, ביטוי הולם לנשים וכל הדברים האלה, הכול יחול.

זבולון אורלב: סעיף 11 תחילה אנחנו לא דנים היום.

זבולון אורלב: סעיף 12 היום בהסכמה של השרה ואגף התקציבים.

מירב ישראלי: "הוראות מעבר לעניין חוק להסדר ההימורים בספורט 12. 1.

מירב ישראלי: כהונת חברי המועצה להסדר ההימורים בספורט, כהרכבה בסעיף 4(א) לחוק האמור כנוסחו ערב תחילתו של סעיף 9(1) לחוק זה" – אני מבינה שזאת המועצה הקיימת – "תסתיים ביום כניסתו לתוקף של סעיף 4(א) כנוסחו בסעיף האמור".

מירב ישראלי: זאת אומרת, ברגע שנכנס לתוקף 4(א) החדש – עד שתמונה המועצה יהיה מצב שלא תהיה מועצה.

רותם קמר: אני רוצה להבין.

רותם קמר: המשמעות היא, שברגע שהמועצה מוקמת, זאת מתפזרת?

מירב ישראלי: אפילו לפני הקמת המועצה.

רותם קמר: כלומר, זה יכול לקרות עוד חודש חודשיים?

רותם קמר: תוך שבוע, בעצם, המועצה מתפזרת?

זבולון אורלב: יכול להיות.

זבולון אורלב: מתי שהחוק ייכנס לתוקפו.

זבולון אורלב: מתי שנחליט על התחילה.

ראובן קוגן: התחילה תצטרך להתאים את עצמה למצב ביניים.

זבולון אורלב: נדון בשאלה שלך כשנגיע לתחילה.

מירב ישראלי: השאלה אם זה לא פער גדול מידי עד למינוי?

ראובן קוגן: את התחולה נתאים בצורה כזאת שיספיקו למנות את הנציגים החדשים.

מירב ישראלי: בסדר.

מירב ישראלי: אז צריך לשנות את הנוסח של 1.

מירב ישראלי: "2.

מירב ישראלי: השרים ימנו, עד תום שלושים ימים מיום תחילתו של פרק ג' לחוק העיקרי כנוסחו בסעיף 7 לחוק זה, את חברי המועצה להסדר ההימורים בספורט כהרכבה בסעיף 4(א) בחוק להסדר ההימורים בספורט כנוסחו בסעיף 9(1) לחוק זה.

מירב ישראלי: " תוך 30 יום תהיה מועצה חדשה.

מירב ישראלי: השאלה אם זה ריאלי, אני לא יודעת.

זבולון אורלב: זה בסעיף התחילה.

מירב ישראלי: אז אולי את סעיף 12 צריך גם לדון עם סעיף התחילה.

רותם קמר: זה הכי הגיוני שזה יהיה יחד.

מירב ישראלי: כל מה שאני קוראת עכשיו לא רלוונטי.

צבי ורשביאק: אתה יודע מה יקרה, שלא יפוטרו - - -

ראובן קוגן: כל מה שיישאר לדיון זה על 11.

ראובן קוגן: על 11 אפשר לדון כי זה לא משנה אם זה יהיה עוד חודש פחות חודש או גם חודשיים.

ראובן קוגן: עד אז יש לנו זמן להתארגנות.

ראובן קוגן: אנחנו נעשה את הבדיקות, כמה זמן אמור לקחת תהליך של מינוי נציגים חדשי, בעקבות כך נתאים את התחילה לאותם לוחות זמנים.

מירב ישראלי: זה לא יהיה 30 יום כי ניגודי עניינים לוקחים הרבה זמן וזה מניסיון שלנו ממועצות אחרות.

מירב ישראלי: אני מציעה שתשקלו שלא תפזרו את המועצה הקיימת אלא לאחר הקמת המועצה.

רותם קמר: זה הכי הגיוני.

מירב ישראלי: זה לא הגיוני, שתהיה רציפות.

זבולון אורלב: אנחנו מתקנים את הנוסח הזה באופן שהמועצה מתפזרת עם הקמת המועצה הלאומית.

זבולון אורלב: לא עם כניסת החוק לתוקפו אלא עם הקמת המועצה כדי להבטיח רציפות.

מירב ישראלי: יכול להיות שבסעיף התחילה תהיה דיפרנציאציה, שלא כל החוק ייכנס לתוקף מייד, אלא חלקו בהדרגה.

זבולון אורלב: זה השינוי שאנחנו עושים ב-12(1).

מירב ישראלי: ה-30 יום יחזרו אלינו, אנחנו לא מאשרים את זה כי זה לא סופי.

זבולון אורלב: כרגע זה סופי.

מירב ישראלי: לא, כי אז צריך לעשות רביזיה.

זבולון אורלב: אם הממשלה תרצה לעשות רביזיה נעשה רביזיה.

ראובן קוגן: זה סופי.

ראובן קוגן: את סעיף התחילה נסדר אחר-כך.

זבולון אורלב: אנחנו קובעים 30 יום ולא משנים.

אורי שפר: שי שני שואל למה לא להכניס הוראת מעבר.

ראובן קוגן: זאת הוראת מעבר.

שי שני: בסך-הכול זה חוק טוב חוץ מזה שחסר לי איפה הכסף פה.

שי שני: אבל, אם לא יהיו הוראות מעבר, לתפישתי זה ייקח לפחות בין 20 ל-30 שנה עד שזה ייכנס.

שי שני: אין הוראות מעבר אופרטיביות.

ראובן קוגן: התהליך מאוד פשוט.

ראובן קוגן: קמה מועצה לאומית לספורט, ממנים את הנציגים למועצה לאומית וקמו נציגים חדשים למועצה להסדר הימורים.

ראובן קוגן: זה מבטל את כל המינויים הקודמים.

ראובן קוגן: זאת הוראת מעבר.

לימור לבנת: לא לזה שי התכוון.

זבולון אורלב: סעיף 11 בתחילה, כשהוא יהיה דיפרנציאלי, דהיינו, תחילה של מה, תחילה של החוק, תחילה של המועצה וכדומה, הוא בעצם נותן לך פיתרון לדברים האלה.

לימור לבנת: אתה רוצה לדעת מתי זה יקרה.

שי שני: נכון.

לימור לבנת: זאת לא השאלה שלו, הוא לא מדבר על הוראות מעבר כלשונן המשפטי.

לימור לבנת: הוא רוצה לדעת מתי זה יתחיל.

לימור לבנת: לא התחולה אלא התחילה.

זבולון אורלב: זה סעיף 11.

זבולון אורלב: סעיף 11 יחייב את הממשלה בלוח זמנים להכנסת החוק לתוקפו.

שי שני: מה קורה עוד חודשיים?

שי שני: הטוטו וינר ויושבת וקובעת תקציב לשנת 2011.

שי שני: כל גופי הספורט צריכים לחיות לאור הנתון הזה.

זבולון אורלב: כשנדון על התחילה נדון גם בשאלה הזאת.

שי שני: אני אומר לך, זה הולך להחריף את המצב, שלא יהיה לנו תקציב לשנה הבאה.

צבי ורשביאק: לא צריך להיבהל.

צבי ורשביאק: המועצה עבדה ב-2009 כשתקציב 2007 עוד לא אושר.

זבולון אורלב: מירב, אני מבקש שתסיימי לקרוא.

מירב ישראלי: "3.

מירב ישראלי: השרים ימנו את יושב ראש המועצה להסדר ההימורים בספורט".

מירב ישראלי: אני לא יודעת למה צריך את זה בהוראות מעבר, בעצם זאת תחילה של סעיף רגיל.

ראובן קוגן: לא צריך את זה.

זבולון אורלב: סעיף 3 נמחק.

זבולון אורלב: הלאה.

מירב ישראלי: "4.

מירב ישראלי: סעיף 9(ב1) לחוק להסדר ההימורים בספורט, כנוסחו בסעיף 9(2) לחוק זה, יחול על הקצאות המועצה להסדר ההימורים בספורט החל בתקציב שנת 2010 ואילך".

מירב ישראלי: אני לא כל-כך מבינה מה זה אומר.

מירב ישראלי: 2010 זה כבר לא רלוונטי.

ראובן קוגן: זה יהיה 2011.

זבולון אורלב: יתוקן לשנת 2011.

מירב ישראלי: ראובן, תסביר מה זה אומר.

יאיר שילה: זה לא יכול להיות ב-2011 זה צריך להיות רק כשיהיו אמות מידה חדשה.

יאיר שילה: כשתהיה תכנית חדשה למתקנים, רק אז ניתן יהיה להעביר את השרביט, אחרת אסור יהיה לחלק כסף.

הדס פרבר: לא נכון.

הדס פרבר: מה שהתקבל מכוח החוק הקיים ממשיך לחול עד שהוא לא מוחלף.

מירב ישראלי: בואו נשאיר את זה לתחילה ונעשה סעיף הוראת מעבר.

יאיר שילה: אבל כתוב פה שאני צריך לחלק לפי אמות מידה של המועצה הציבורית לפני שהיא קמה.

הדס פרבר: לא.

הדס פרבר: לפי חוק הפרשנות, תיקון של חוק לא פוגע במה שנעשה לפני תחילתו.

הדס פרבר: כלומר, הוראות ועדת בורוביץ, הוראות ועדת קמא ממשיכות לחו"ל, ממשיכים לחלק כסף על פיהן כל עוד הן לא משתנות.

הדס פרבר: זה יהי לפי ההליך שבחוק הזה.

מירב ישראלי: זה לא אומר את זה, זה אומר משהו אחר.

זבולון אורלב: ראובן, את סעיף 4 נצמיד לסעיף 11, זה חלק בלתי נפרד מהתחילה.

מירב ישראלי: את מדברת על ההערה של שמירת תוקף, כך אני מבינה.

מירב ישראלי: זה לא מה שכתוב פה.

מירב ישראלי: אם אתם רוצים הוראה של מישרת תוקף, צריך יהיה לנסח אותה.

זבולון אורלב: הדס, אני מציע להצמיד את סעיף 4 לתחילה.

ראובן קוגן: אפשר לבטל אותו.

זבולון אורלב: סעיף 4 מבוטל אלא אם יחזור אלינו בתחילה.

מירב ישראלי: "5.

מירב ישראלי: כהונת חברי הוועדה הציבורית שקמה מכוח סעיף 9(ב)(2) לחוק להסדר ההימורים בספורט תסתיים ערב תחילתו של סעיף 7 לחוק זה.

מירב ישראלי: " הוועדה הציבורית?

לימור לבנת: לא, זאת ועדה שביטלנו.

ענת וייס: זאת ועדת בורוביץ.

הדס פרבר: הוועדה הציבורית הקיימת היום מסיימת את תפקידה וועדה ציבורית חדשה תמונה מכוח החוק הזה.

מירב ישראלי: אני לא רואה איפה זה בחוק.

ענת וייס: בחוק הסדר הימורים בחוק.

ראובן קוגן: ב-9ב(2) בחוק מועצה להסדרי הימורים, יש את ההקמה של הוועדה הציבורית.

ראובן קוגן: זה בחוק המקורי של המועצה להסדר הימורים.

הדס פרבר: זה הוועדה הציבורית לפי סעיף 9ב2 רבתי לחוק המועצה להסדר הימורים.

מירב ישראלי: אז אנחנו מבטלים את ועדה ציבורית לפי זה.

מירב ישראלי: אין בעיה לבטל מייד כי זה כבר לא קיים.

זבולון אורלב: אין הערות לסעיף 12.

שי שני: כפי שאמרתי קודם, אין בהירות בנושא ההמשכיות לכן אני חושב שצריך להשקיע עוד רגע בהוראות מעבר.

שי שני: לדוגמה, המועצה החליטה עכשיו על הקמת קרנות במאות מיליוני שקלים לבניית מתקנים.

שי שני: הקרנות האלה ממשיכות?

שי שני: לא ממשיכות?

שי שני: כל הדברים האלה ממש לא ברורים.

ראובן קוגן: תהיה שמירת דנים.

זבולון אורלב: שיהיה ברור.

זבולון אורלב: כל החלטה וכל הקצבה שהתקבלה כדין, על פי החוקים שהיו קיימים בעת קבלת ההחלטה, שרירים וקיימים.

זבולון אורלב: החוק לא בא לשנות דברים רטרואקטיבית.

זבולון אורלב: אין כאלה חוקים במדינת ישראל.

זבולון אורלב: אין חוק שמשנה רטרואקטיבית על החלטה חוקית שהתקבלה כחוק.

מירב ישראלי: לא, אבל יש אבחנה כי אמות המידה כן מתבטלות.

זבולון אורלב: אמרתי, אם התקבלה החלטה להקציב לך 100 שקל - - -

מירב ישראלי: ההקצאה לא מתבטלת.

זבולון אורלב: זה מה שאני אומר.

זבולון אורלב: אם הוחלט להקצות כספים על-פי אמות מידה, שבעת קבלת אמות המידה האלה הם היו בתוקף, ההקצאה הזאת קיימת, גם אם לפני ביצוע ההקצאה עכשיו יש אמות מידה חדשות.

זבולון אורלב: ברגע שהתקבלה החלטה כדין, ההחלטה הזאת כדין ואין שינוי רטרואקטיבי.

שי שני: סליחה, אדוני.

שי שני: כל אחד נותן תשובה שנייה.

שי שני: המועצה ומנהל הספורט נותנים תשובה שונה.

שי שני: אני שואל שאלה מאוד ספציפית.

שי שני: החליטו להקצות 300 או 400 מיליון שקל לבניית מתקנים מתקציב המועצה לעשור הקרוב.

שי שני: ההחלטה הזאת תקפה או לא?

צבי ורשביאק: רבותיי, נורא ברור.

צבי ורשביאק: אם מישהו הגיש בקשה ואושר על סמך זה, זה קיים.

צבי ורשביאק: מה שלא אושר, אז הכסף הזה קיים גם כן.

שי שני: האם תכנית עשור נשארת בתוקף?

צבי ורשביאק: תכנית העשור בתוקף, מכוח - - -

שי שני: אבל הוא אומר שלא.

ראובן קוגן: ההחלטות הן בתוקף כל עוד המועצה הלאומית לספורט לא קיבלה החלטה אחרת.

ראובן קוגן: זה כמו החלטת ממשלה.

ראובן קוגן: הממשלה החליטה אז יש החלטה.

ראובן קוגן: יכולה לבוא ממשלה אחרת נבחרת ולהגיד שהיא משנה את ההחלטה של ממשלה קודמת.

ראובן קוגן: בעצם זה מה שקורה כאן.

ראובן קוגן: גם במצב שבו אין שום שינוי, יכולה היתה לבוא המועצה להסדר הימורים ולהגיד שתכנית העשור עכשיו היא וואי ולא איקס.

ראובן קוגן: ברור שמבחינת ההמשכיות, כל עוד לא התקבלה החלטה אחרת על-ידי המועצה הלאומית לספורט, ההחלטות שהתקבלו ערב חוק זה, הן נמשכות.

זבולון אורלב: אני מעלה את החוק להצבעה לקריאה שנייה ושלישית למעט סעיף התחילה.

זבולון אורלב: מי בעד?

רותם קמר: שנייה, אני רוצה להבין.

רותם קמר: אנחנו ניכנס עוד פעם לנושא התחילה ולנושא הכספי?

זבולון אורלב: הנושא הכספי הוא מחוץ לחוק ומייד נבהיר את העניין הכספי.

צבי ורשביאק: ישנן כמה הסכמות.

צבי ורשביאק: אחת ההסכמות זה הנושא הכספי.

צבי ורשביאק: ישנו נושא נוסף הוא התחייבויות או בקשות של הטוטו לתכניות נוספות.

צבי ורשביאק: נאמר במפורש שהחוק לא יכנס לתוקפו אלא עד אשר יאושרו כל התכניות שהטוטו הגיש.

זבולון אורלב: מה שהוסכם עם השרה ועם משרד האוצר זה שאנחנו היום לא משלימים 100 אחוזים של החוק אלא את כל הסעיפים למעט התחילה, כדי לתת מענה גם לבעיה שאתה מעלה.

זבולון אורלב: כלומר, גם אם עכשיו אנחנו מאשרים את כל החוק, למעט סעיף התחילה, בקריאה שנייה ושלישית, אינני רשאי להעלות את החוק במליאה כי עדיין יש סעיף אחד שלא אושר בקריאה שנייה ושלישית.

זבולון אורלב: אנחנו פשוט רוצים לנעול את כל הסעיפים האחרים בנעילה סופית, שאליהם לא חוזרים, לא פותחים ולא מדברים.

לימור לבנת: אני רוצה להבהיר בהתייחס לדברים שאמר מר ורשביאק.

לימור לבנת: הנושאים שכבר נמצאים בניסוח במשרד המשפטים, אלה תקנות שעוסקות בהרחבת התוכניה של הטוטו.

לימור לבנת: אני רוצה לומר את הדברים באופן ברור כאן לפרוטוקול ולאוזני כל המשתתפים כאן.

לימור לבנת: לא מדובר בשלב הזה על הימורים בזמן אמת, משום שהנושא עדיין איננו בשל.

לימור לבנת: הנושא הזה למעשה סוכם בין שר האוצר וביני אבל הוא עדיין דורש הסכמות של משרדים ממשלתיים אחרים, הוא עדיין אינו בשל והוא בטיפולנו.

לימור לבנת: כרגע מדובר, לפיכך, על הרחבת התוכניה ומוצרים נוספים וענפי ספורט נוספים.

לימור לבנת: זה כדי להבהיר את הדברים.

לימור לבנת: ברגע שהנושא שנמצא כרגע, כפי שאמרתי, בניסוחים במשרד המשפטים, זה יובא לוועדת הכספים.

לימור לבנת: לאחר אישור ועדת הכספים, שר האוצר ואנוכי נחתום על התקנות האלה.

לימור לבנת: באמצע, בין אישור ועדת הכספים וחתימת שר האוצר וחתימתי, החוק יעלה לקריאה שנייה ושלישית במליאת הכנסת, לאחר שיובא לאישור התחילה בוועדה ואז שר האוצר ואנוכי נוכל לחתום.

זבולון אורלב: הואיל ומדובר בהצעת חוק ממשלתית, ניתן לעשות את זה גם בפגרה במידה והכנסת מתכנסת.

זבולון אורלב: כלומר, אנחנו נביא את התחילה רק אחרי שכל הדברים שהוסכמו ביניכם יוסכמו ויבוצעו ותתקבלנה החלטות.

זבולון אורלב: אני מבין שיש גם החלטות תקציביות.

זבולון אורלב: תוכלי להתייחס?

לימור לבנת: ראובן קוגן יסביר.

ראובן קוגן: בדיונים שקיימנו עם ארגוני הספורט, וזה בהחלט היה תנאי להגדלת תקציב הספורט על-ידי המדינה, וגם בדיונים שקיימנו עם משרד התרבות והספורט, הגענו לסיכום – מחר יש דיוני התקציב לשנים 2011-2012.

ראובן קוגן: משרדי הספורט הגיעו להסכמה שיתווסף סכום של 60 מיליון שקל לבסיס תקציב מנהל הספורט לנושאים האלה, שאגב יטופלו גם על-ידי המועצה הלאומית לספורט.

ראובן קוגן: התוספת הזאת תעוגן בהסכם התקציבי שייחתם בין משרד האוצר למשרד הספורט, עד מחר בלילה, לפני ההצבעות על תקציב המדינה.

ראובן קוגן: זה בעצם הצד של המדינה לאישור של הצעת החוק הזאת ובעצם כל תכנית אחרת.

ראובן קוגן: בנוסף, כמובן, לכל אותם דברים עליהם דיברה השרה, שזאת בפועל תוספת הכנסות למועצה להסדר הימורים בספורט, שגם זה תקציב ספורט.

קריאה: מה לגבי מפעל הפיס?

ראובן קוגן: לגבי מפעל הפיס, כמו שאמרתי, כרגע החוק מחייב את מפעל הפיס לענייני הקצבות מיוחדות, להעביר את הכסף לבניית מתקני ספורט, לפי אמות המידה של המועצה הלאומית.

ראובן קוגן: נכון להיום, ולכן התהליך הזה לקח הרבה יותר זמן ממה שתכננו, מפעל הפיס והדירקטוריון של הפיס לא הסכים להגדיר מה זאת הקצבה מיוחדת לתחום הספורט.

ראובן קוגן: בשנת 2011 נפתח ההיתר למפעל הפיס.

ראובן קוגן: מנכ"ל משרד האוצר מטפל בהיתר הזה מתוקף הסמכה של שר האוצר.

ראובן קוגן: הוא מודע לרצון שלנו לבוא ולעשות את זה ככה.

ראובן קוגן: כמו שאמרנו אז, וכמו שאמרתי במהלך השנה האחרונה, איני יכול להתחייב בשלב זה על-כך שזה אכן יקרה או בסכומים כאלה שדיברנו עליהם קודם, שאלה אותם 80 מיליון שקל.

ראובן קוגן: אבל, בהחלט המדינה תנסה להפעיל את היכולת שלה ואת הסמכות שלה בחתימת ההיתר לאגרות למפעל הפיס, כך שגם הסוגיה הזאת תבוא על פתרונה.

ראובן קוגן: בשלב זה, זה כל מה שאני יכול להגיד.

זבולון אורלב: תודה רבה.

זבולון אורלב: כאמור, אנחנו מאמינים שעם העלאת סעיף התחילה להצבעה בקריאה שנייה ושלישית אנחנו נדע את התמונה במלואה.

זבולון אורלב: רבותיי, אני מעלה את חוק ההתייעלות הכלכלית (תיקוני חק3יקה ליישום התכנית הכלכלית לשנים 2009 ו=-2010), התשס"ט-2009, פרק ט"ו הספורט, בנוסחים שאישרנו על-פי כל סעיף וסעיף, בכפוף כמובן לתיקוני הנוסח, כפי שהסכמנו שייעשו על ידי היועצת המשפטית, חלקם מול היועצת המשפטית של משרד הספורט וחלקם מול אגף אגף התקציבים באוצר, למעט סעיף 11 – התחילה.

זבולון אורלב: אני מעלה להצבעה.

זבולון אורלב: הצבעה בעד – רוב נגד – אין נמנעים אין

זבולון אורלב: אני קובע שהחוק אושר לקריאה שנייה ושלישית על כל סעיפיו בתיקונים שאושרו, למעט סעיף 11.

זבולון אורלב: שיהיה במזל טוב.

זבולון אורלב: הוקרה לשרה, לראובן קוגן, לאורי ולכל ארגוני הספורט.

לימור לבנת: יישר כוח לכל העושים במלאכה.